ועדת הפנים והגנת הסביבה, כנסת 20, פרוטוקול מספר 684, 2018-07-03 13:35

יואב קיש: שלום לכולם, נא לשבת.

יואב קיש: אנחנו באיחור ואני מקווה שעדיין למרות האיחור נספיק להשלים את הרפורמה, את הנושאים הפתוחים, ולהצביע עליה היום.

יואב קיש: לפחות שהוועדה תסיים את ההכנה לקריאה השנייה והשלישית.

יואב קיש: הוגשו גם הסתייגויות.

יואב קיש: חברת הכנסת כהן-פארן, לדעתי יש לך הסתייגויות, אם אני לא טועה.

יעל כהן-פארן: כן, יש לי הסתייגויות.

יואב קיש: חברת הכנסת גרמן, יש לך הסתייגויות?

יעל גרמן: קודם כול אני מצטרפת להסתייגויות של חברת הכנסת כהן-פארן.

יואב קיש: בעצם לא הוגשו.

יואב קיש: התאריך האחרון להגשת הסתייגויות היה אתמול בשעה 12.

יואב קיש: לא הגישו הסתייגויות.

יואב קיש: הוגשו רק ההסתייגויות של חברת הכנסת כהן-פארן ומרצ.

יואב קיש: אנשי מרצ יצטרכו להגיש את ההסתייגויות.

יואב קיש: אם לא, הן נמחקות.

יעל כהן-פארן: בדיון הבוקר בוועדת החינוך הקריאו את ההסתייגויות של מרצ.

יואב קיש: אני עובד אחרת.

יואב קיש: אני מבקש ממך לפנות לחבריך במרצ שיבואו ויציגו את ההסתייגויות שלהם.

יעל גרמן: אני מצטרפת לכל ההסתייגויות של חברת הכנסת כהן-פארן.

יואב קיש: את יכולה להצטרף.

יואב קיש: תנו לה להצטרף.

יעל גרמן: אני גם מבקשת רשות דיבור.

תומר רוזנר: לא, אם את מצטרפת להסתייגויות אי אפשר לקבל רשות דיבור.

יואב קיש: יש לך את זה בהסתייגויות.

יואב קיש: בזה סיימנו את העניין הזה.

יואב קיש: אחרי כן נקרא את ההסתייגויות.

יואב קיש: אתם יודעים מה, אני דווקא רוצה להתחיל עם ההסתייגויות.

יעל כהן-פארן: כבר הטמעתי את השינויים ומחקתי כמה הסתייגויות.

יואב קיש: חברת הכנסת כהן-פארן, הרבה בגלל הדברים שהטרידו אותך – ולא רק אותך – עשינו פה שינויים.

יואב קיש: לכן לבוא ולהגיש לי הסתייגויות כך – הרגשתי...

יואב קיש: אבל בסדר, כל עוד זה ברמה- - -

יעל כהן-פארן: אתה יודע למה, כי למעשה לא ראינו את הנוסח הסופי עד עכשיו.

יואב קיש: אשמח מאוד אם תביני לאור שיתוף הפעולה וההסכמות שהגענו אליהן שגם את זה נוכל אולי להסיר.

יואב קיש: בואו נשמע.

יואב קיש: אני רוצה לעבור לנושאים הפתוחים שיש לנו.

יואב קיש: ראשית, למשרד האוצר.

יואב קיש: ביקשתי מאריאל יוצר תשובה לגבי תקנים.

ביאן ותד: אבל אמרנו בפרוטוקול.

יואב קיש: לא זה ישן.

יואב קיש: ביקשתי עוד תקנים.

יואב קיש: אריאל יוצר יודע על כך.

יואב קיש: אני מבקש שתבדקי אתו אם יש לו תשובה על התקנים שביקשתי.

ביאן ותד: זה לא "נסגר" ביום שני?

יואב קיש: לא, זה לא "נסגר" ביום שני.

יואב קיש: זה דבר שהתחיל הבוקר.

יואב קיש: אריאל יוצר אמר שייתן לי תשובה.

יואב קיש: בקיצור, את צריכה לבדוק אתו את העניין, שהוא יגיד לך בדיוק מה הוא הבין ואז נאמר את זה גם לפרוטוקול.

יואב קיש: יש כמה דברים שביקשתי מגורמים שיעזרו לנו פה.

יואב קיש: אנשי משרד המשפטים ביקשו שני דברים.

יואב קיש: רגע, אגיד דבר אחד.

יואב קיש: הכנסתי שינוי ביום חמישי לגבי אישור רישוי עסקים לשנה במקרים של שימוש חורג אם הוגשה בקשה לשימוש חורג.

יואב קיש: משיחות שלי עם יועצים משפטיים שונים הבנתי שיש פה חשש אמיתי- - -

יעל כהן-פארן: אתה מדבר על בנייה, על סעיף 1א?

קריאה: על סעיף 8א1.

יואב קיש: אנחנו נתנו היתר רישיון עסק זמני לשנה למי שעובד בשימוש חורג, בהנחה שהוא הגיש בקשה לשימוש חורג.

תומר רוזנר: שימוש חורג מתוכנית.

יואב קיש: הסיבה שהשתכנעתי להסיר את זה – הרי אני אומר כל הזמן שמי שפועל בניגוד לחוק ומפר חוק אז לא מעניין אותו מה כתוב בחוק והוא ימשיך לפעול ואנחנו נצטרך לאכוף עליו ונצטרך לסגור אותו ולקנוס אותו, וקבענו כאן קנסות.

יואב קיש: לאנשים האלה אני לא מכוון.

יואב קיש: אני מסתכל על האנשים הנורמטיביים.

יואב קיש: התפיסה שלי אמרה: הוא יהיה בשימוש חורג וזה יוסדר.

יואב קיש: אז למה אנחנו סתם מחזיקים אותו?

יואב קיש: בואו ניתן לו גם רישיון זמני.

יואב קיש: איפה הבעיה פה?

יואב קיש: זו הנקודה שבגינה שיניתי את דעתי – אני מדבר על האנשים הנורמטיביים.

יואב קיש: מה יקרה?

יואב קיש: הם בעצם יהיו בשימוש חורג, ייקנסו, ואז יגידו: אני יכול גם להפעיל את העסק ולקבל רישיון עסק.

יואב קיש: אדם ישקיע השקעות, יפתח את העסק שלו עם רישיון עסק זמני לשנה, הוא בטוח שהשימוש החורג שלו יוסדר.

יואב קיש: עכשיו יהיו בעיות עם השכנים, יהיו כל מיני דברים, פתאום הוועדה המקומית תהרוג לו את זה.

יואב קיש: ואז אותו אדם ששיחק לפי החוקים בסוף ימצא את עצמו באירוע לא נעים כלכלית.

יואב קיש: אני לא רוצה להיות במקום הזה.

יואב קיש: לכן השינוי שהכנסתי שם ספציפית לגבי רישוי עסק לשנה – נסיר אותו מהצעת החוק הזאת.

תומר רוזנר: לכן הסעיף שהיה בנוסח ביום חמישי, סעיף 8א1(ג1), יימחק.

תומר רוזנר: במקומו יבוא סעיף קטן (ג1) חדש.

יואב קיש: עכשיו בואו נשמע ממשרד המשפטים.

תומר רוזנר: לא, זה מה שסיכמת עם המשרד להגנת הסביבה, שעומד עד 30 ימים.

נפתלי קאיקוב: אנחנו בשלטון המקומי חושבים בדיוק להיפך, ושכנענו את כבוד יושב-ראש הוועדה.

יואב קיש: אני משתכנע בקלות.

יואב קיש: ..

יואב קיש: נפתלי קאיקוב, זה הוחלט.

תומר רוזנר: הנושא השני שקשור לתכנון ובנייה – נציג אותו כבר עכשיו – בעקבות השיחות שהיו ליושב-ראש הוועדה עם גורמים שונים, עוסק במצבים של שימוש חורג מהיתר.

תומר רוזנר: זאת אומרת שהתוכנית מתירה את השימוש – למשל תוכנית שמתירה מספר סוגים של שימושים – היתר הבנייה ניתן לשימוש מסוים והם מבקשים לפתוח עסק לשימוש אחר.

תומר רוזנר: בחוק התכנון והבנייה, אני מזכיר, הוכנס לפני כשנה סעיף שמאפשר לוועדה המקומית לשנות את השימוש הזה ללא צורך בבקשה להיתר בנייה אלא בהליך מקוצר יותר שנקרא שינוי שימוש.

תומר רוזנר: עלתה בעיה שבמקרים האלה יש גורמים, בעיקר המשרד להגנת הסביבה, שהם לא נותני אישור לאותו עסק אבל הם רוצים לדעת וליידע את מהנדס העירייה אם יש בעיה.

תומר רוזנר: הדוגמה שניתנה בהקשר הזה כאשר מדובר בעסקים שהם מושכי קהל, כמו אולם אירועים, זה עסק שאינו טעון אישור של המשרד להגנת הסביבה אבל רוצים, למשל, לפתוח אותו במקום שלידו יש מפעל מסוכן עם חומרים מסוכנים.

תומר רוזנר: רוצה המשרד להגנת הסביבה ליידע את מהנדס העירייה שעלולה להיות שם בעיה.

יואב קיש: אני חושב שמהנדס העירייה אמור לדעת את זה, אבל המשרד חושש.

יואב קיש: מכיוון שאני לא רואה בזה פגיעה אז הסכמנו לשינוי נוסח, שמהנדס העירייה ימסור למשרד להגנת הסביבה את המידע בתוך 30 ימים.

תומר רוזנר: הם ימסרו לו.

תומר רוזנר: הוא מודיע להם שרוצים לפתוח עסק והם ימסרו לו מידע שרלוונטי מבחינתו.

תומר רוזנר: זה סעיף קטן (ג1) חדש.

לירון אדלר: זה מופיע בעמוד 29.

יואב קיש: בסדר, זה המטרה של הסעיף.

יואב קיש: מישהו רוצה להתייחס?

יואב קיש: משרד המשפטים, אנחנו עוברים לבקשה שלכם שלא הספקנו עדיין לראות.

יואב קיש: אמורה להיות פה המומחית.

יואב קיש: בבקשה תציגו את הנושא.

מרגנית לוי: שלום, אני ממחלקת ייעוץ וחקיקה.

מרגנית לוי: אני אמונה על תחום הביקורת השיפוטית ואני כאן לעניין סעיף 22 הקיים היום בחוק רישוי עסקים.

מרגנית לוי: הממשלה מציעה להתאים אותו לסעיף של ביקורת שיפוטית, במובן הזה שאנחנו מדברים על צו מינהלי, זו החלטה מינהלית, זה כלי מינהלי, וצריך לדון בכך לפי עילות המשפט המינהלי.

מרגנית לוי: זה הלכה שקיימת כבר שנים רבות מאוד, שאומרת שהמשפט המינהלי הוא אחד והערכאות הן רבות, וגם אם הערכאה היא ערכאה כללית, כפי שיש לנו כאן, בית משפט שלום, היא צריכה לדון בהחלטה המינהלית לפי כללי המשפט המינהלי, לפי עילות הסף.

מרגנית לוי: זה מופיע בעמוד 57 בנוסח.

יואב קיש: תקראי את הנוסח בבקשה.

יואב קיש: זה ניסוח שמשקף את מהות הדרישה מבית המשפט בעניין הזה.

מרגנית לוי: נכון, זה בעצם מכוון את בית המשפט לכך שמדובר בהחלטה מינהלית, בכלי מינהלי, וצריך לדון בה כמו בכל החלטה מינהלית אחרת.

יואב קיש: זה נראה טבעי.

יואב קיש: חברי הכנסת רוצים להתייחס?

יואב קיש: לא.

יואב קיש: תודה.

יואב קיש: זה מקובל, הוקרא ואנחנו ממשיכים הלאה.

יואב קיש: תודה רבה.

תומר רוזנר: יש נושא נוסף שמשרד המשפטים מבקש.

תומר רוזנר: כפי שאמרתי בדיון הקודם, פנתה אלינו המשנה ליועץ המשפטי לממשלה (פלילי).

יואב קיש: אנשי הרשתות, תקשיבו, עכשיו זה נוגע לכם.

יואב קיש: דרך אגב, הצלחתם להגיע למשהו עם האטליזים?

יואב קיש: לא התעדכנתי.

יואב קיש: יש התקדמות?

קריאה: חלקית.

יואב קיש: כן?

יואב קיש: אז אני יכול ללכת הביתה, גמרנו.

יואב קיש: ..

תומר רוזנר: בדיונים הקודמים החליטה הוועדה שלצורך מניין העבירות שימנעו הגשת בקשות במסלולים המזורזים יימנו שישה קנסות או שלושה עיצומים כספיים.

יואב קיש: מרשתות?

תומר רוזנר: לא, בכלל.

יואב קיש: שישה קנסות היה רק לגבי רשתות.

תומר רוזנר: לא, לא.

יואב קיש: שלושה עיצומים כספיים – זה לכולם.

יואב קיש: והחרגנו את חוקי העזר.

תומר רוזנר: ההחלטה הייתה להחריג את חוקי העזר.

תומר רוזנר: המשנה ליועץ המשפטי לממשלה (פלילי) פנתה אלינו ואמרה – אולי נמצאת כאן נציגתה, כך אני מקווה – שמבחינתם יש עם זה בעיה.

תומר רוזנר: אני מציע שהיא תציג את הבעיה שהם סבורים שמתעוררת כאן ואולי יש להם הצעה לפתרון.

אפי טפלץ: כל הרעיון בבסיס סעיף 6א2 שהוספנו לעניין עיצומים כספיים וקנסות הוא לבדוק האם העסק מהימן או לא מהימן.

אפי טפלץ: אם הוא לא עומד בתנאי הרישיון פעם אחר פעם.

יואב קיש: חוקי עזר זה לא תנאי ברישיון.

אפי טפלץ: רק אם חוק העזר הוא תנאי ברישיון אז אנחנו נכנסים אל תוך סעיף 6א2.

יואב קיש: אבל אמרנו שיש פה מלכוד, שהרשות המקומית יכולה להגיד שקיום חוקי העזר הוא תנאי ברישיון.

אפי טפלץ: מבחינת הרשות המקומית, שהיא האוכפת המרכזית של רישוי עסקים בתוך התחומים שלה, אם מדובר במשהו שהוא תנאי ברישיון אין שום סיבה להבחין האם האכיפה, הטלת הקנס, היא מכוח חוק עזר או מכוח חוק רישוי עסקים, או לעניין זה מכוח חוק אחר לגבי משהו שהוא תנאי ברישיון.

אפי טפלץ: כלומר מה שנבחן כאן הוא לא השאלה האם הקנס הוא מכוח חוק רישוי עסקים או לא, אלא האם העסק עמד בתנאי ברישיון.

קריאה: האם הרשות מצאה לנכון לקבוע את זה כתנאי ברישיון.

אפי טפלץ: אם יש טענה לכך שהרשות לא צריכה לקבוע תנאים מסוימים ברישיון, זה שאלה אחרת.

אפי טפלץ: אבל מרגע שנתנו לרשות את הסמכות לקבוע תנאים ברישיון, והעסק לא עומד בתנאים ברישיון- - -

אפי טפלץ: אני יכולה להציע.

אפי טפלץ: כל הדבר הזה נבע מתוך התחושה או הטענה שעלתה כאן מצד הרשתות, שלגביהן זה מטיל איזשהו נטל לא הגיוני והן לא יוכלו להיות במסלולים המזורזים.

אפי טפלץ: אבחנה שהיא אולי יותר רלוונטית היא להעלות את מספר הקנסות שאנחנו סופרים לעניין רשתות.

אפי טפלץ: אם כרגע זה שישה קנסות, להעלות את זה לשמונה.

אפי טפלץ: האבחנה אם זה חוק עזר או לא חוק עזר היא לא רלוונטית, בגלל שמה שנבחן פה זה האם העסק עמד בתנאי הרישיון.

אפי טפלץ: חשוב להגיד כמובן שזה רלוונטי לגבי קנסות ולא לגבי עיצומים.

אפי טפלץ: ועוד דבר, הוא נראה לנו מאוד חמק

אפי טפלץ: מק אבל לרשות המקומית יש את החופש להחליט מה היא קובעת כתנאים בעניינים המוניציפליים שלה שמעניינים אותה.

יואב קיש: על זה דיברנו.

יואב קיש: אבל את לא מחדשת לנו עכשיו.

אפי טפלץ: יש רשויות שלא קובעות את זה כתנאים ברישיון, או בוחרות רק חלק מחוקי העזר.

יואב קיש: בסדר, לא חידשת.

יואב קיש: אני רוצה לשמוע את נציגי הרשתות, בבקשה.

יואב קיש: כמה קנסות מוטלים עליכם מכוח חוקי עזר בעיר, לא בתל-אביב, למשל בכל הסניפים שלכם בנתניה?

יואב קיש: כמה קנסות מוטלים עליכם מכוח חוקי עזר בשנה?

יואב קיש: אני רוצה לדעת על כל חוקי העזר.

יואב קיש: השאלה של משרד המשפטים לא מעניינת אותי כי הרשויות המקומיות יכולות לנצל את זה לכל חוקי העזר.

יואב קיש: אני מבקש לקבל תשובה לגבי כל חוקי העזר.

קריאה: השלכת פסולת, פריקת משאית.

קריאה: זה כמעט על בסיס יומי.

קריאה: זה עשרות בחודש.

קריאה: אגב, לא רק לרשתות אלא לכל עסק.

קריאה: זה יכול להיות על בסיס יומי.

קריאה: סדר גודל של 40–50 בחודש.

אפי טפלץ: לא נכון.

אפי טפלץ: האבחנה לפי רשויות מקומיות, בתל אביב, שהיא האוכפת המרכזית, ממש פחות מ-40.

יואב קיש: אני רוצה את הרשימה.

יואב קיש: הצגתם את הרשימה?

קריאה: העברנו את הרשימה.

יואב קיש: זה היה 40 בשנה.

יואב קיש: אני מבקש שתבדקו את זה, תראו את מה ששלחתם, אם זה היה לשנה או לחודש.

קריאה: נבדוק את זה.

קריאה: אני רק רוצה לומר שגם הרשויות המקומיות, שבדיון הקודם לא הביעו לכך התנגדות משום שהן כן מבינות שהטלת הקנסות – והמסלול של הטלת קנסות אצלנו אנחנו מערערים עליו כל הזמן משום שהוא יכול להתרחש בכל יום.

יואב קיש: אבל אתה מחריג מהן את זה, אתה מונע מהן ללכת להיתר מזורז.

לירון אדלר: הרשויות המקומיות יש להן גם אינטרס כמובן לגבי העסקים לתת להם רישיון, אבל צריך לתת להם את הכלי, כאשר העסק באמת נופל, כאשר העסק לא בסדר, שיוכלו במקרה המתאים לא לתת.

יואב קיש: אין לי בעיה – שיישאר רק עיצומים.

קריאה: הרשויות המקומיות לא מטילות עיצומים אבל הן מטילות קנסות.

יואב קיש: יש לי בעיה עם הסעיף הזה.

יואב קיש: משרד המשפטים, אני קרוב מאוד לבטל לכם את כל הסעיף ולא יהיו לא עיצומים ולא קנסות ולא חוקי עזר ולא כלום, כי הוא פועל בניגוד למהות של הרפורמה, לתפיסתי.

יואב קיש: אני לא בא להעניש עכשיו על חוקי עזר את מי שאני רוצה שיוציא רישיון עסק.

יואב קיש: אני לא בא לעשות את זה.

יואב קיש: אני לא עושה את זה לא בתכנון ובנייה ולא בדברים אחרים.

יואב קיש: זה קרוב מאוד להתבטל לגמרי.

יואב קיש: יש לכם שתי אפשרויות.

יואב קיש: האחת, להשאיר את הסעיף כפי שהוא.

יואב קיש: אני לא מוכן שעכשיו על כל חוק עזר – כאשר הם מקבלים עשרות דוחות, בין אם זה בחודש או בשנה – אמנע מהם את תהליך רישיון העסק.

יואב קיש: זה לא יהיה.

יואב קיש: אפשרות אחת היא לעשות את זה כך.

יואב קיש: האפשרות השנייה היא להשאיר את זה רק לעיצומים.

יואב קיש: אם אתם רוצים, נבטל בכלל את הקנסות ונישאר רק בעיצומים.

יואב קיש: תחשבו ותגידו לי את התשובה שלכם.

יואב קיש: זה הכול.

יואב קיש: חוקי עזר לא יהיו.

יואב קיש: תחשבו מה אתם בוחרים.

יואב קיש: הלאה, תמשיכו.

טל ימיני: יש לנו קנסות גם.

תומר רוזנר: אתם לא מוחרגים.

תומר רוזנר: אצלכם זה לא חוקי עזר.

יואב קיש: אם הם יבטלו אז לסעיף הזה גם הקנסות שלך יבוטלו.

יואב קיש: או עיצומים בלבד או כפי שזה עכשיו.

יואב קיש: בבקשה, נמשיך.

יואב קיש: אנשי משרד העבודה נמצאים פה?

יואב קיש: כן.

תומר רוזנר: אנחנו חוזרים לנושא שעלה על השולחן ביוזמת הוועדה, והוא בטיחות באירועים המוניים, בין היתר בעקבות האירועים שהיו בהר הרצל ומותה הטרגית של חיילת.

תומר רוזנר: הוועדה ביקשה להסדיר את נושא הבטיחות באירועים המוניים.

תומר רוזנר: לאחר דין ודברים לא פשוט עם משרדי הממשלה מוצע בפניכם נוסח, שאני מבין מיושב-ראש הוועדה שסוכם על דעת השרים הנוגעים בדבר.

תומר רוזנר: הנוסח הזה משקף את הסיכום שבין יושב-ראש הוועדה לבין השרים עצמם.

יואב קיש: זה מאתמול בערב.

יואב קיש: תקריאו את הנוסח.

יואב קיש: לפני כן, חוה מונדרוביץ, הרשימה הזאת – לא בכל פריט נגענו.

יואב קיש: את יכולה להדגיש את הסעיפים שבהם נגענו בוועדה.

חוה מונדרוביץ: לא בכל פריט נגענו.

חוה מונדרוביץ: הוועדה התייחסה לנספח א'.

עמיחי פישר: גם לנספח ב'.

עמיחי פישר: נספח א' זה התוקף, נספח ב' זה המספרים.

יואב קיש: תסמנו לי בבקשה את השינויים שהוועדה ביקשה.

יואב קיש: אני רוצה לראות שספציפית אליהם תהיה התייחסות.

יואב קיש: ביקשתי שתהיה הצגה של הכול.

יואב קיש: אני רוצה לדעת במה הוועדה נגעה ספציפית.

יואב קיש: אני זוכר מה הוועדה רצתה, ואם משהו שרצינו לא נמצא אני רוצה להיות מסוגל לראות את הדברים.

יואב קיש: עכשיו אנחנו מדברים על נושא הבטיחות באירועים המוניים.

יואב קיש: היה סיכום אתמול בערב ביני לבין השר גלעד ארדן והשר חיים כץ.

יואב קיש: המהות של הסיכום היא זאת: חוקית הממשלה החליטה – אגיד יותר מזה:

יואב קיש: בהצעת חוק זו אנחנו לא נוגעים במצב החוקי למשך שלוש השנים הקרובות.

יואב קיש: מה שהיה הוא שיהיה, ואני לא מתווכח מה היה, כי גם על זה יש פרשנויות.

יואב קיש: כדי לא להתווכח, אני לא נכנס לשאלה מי אחראי ומי לא אחראי היום.

יואב קיש: אני לא נוגע וגם לא משנה את זה בשלוש השנים הקרובות.

יואב קיש: כלומר, לא נגיד עכשיו: אתם המשטרה, או אתם משרד העבודה.

יואב קיש: לא.

יואב קיש: אני לא משנה לשלוש השנים הקרובות ולו פסיק מהסטטוס הקיים.

יואב קיש: אני מציע מתווה שייכנס לתוקף בעוד שלוש שנים או בכפוף להשלמות – תיכף תשמעו – ולכן קודם כול חשוב לי שיהיה ברור לכולם.

יואב קיש: מי שמצפה שנשנה משהו עכשיו – לא נשנה.

יואב קיש: מדובר על המתווה שיהיה בעוד שלוש שנים, והמתווה ברור.

יואב קיש: קודם כול אני רוצה לברך את שני השרים על השיחה אתמול.

יואב קיש: היא הייתה שיחה חשובה.

יואב קיש: הייתה החלטה ואני יכול להגיד, לא טריוויאלית, ששני השרים נתנו כתף ופתרו בעיה שהממשלה לא מצליחה להתמודד איתה, לשנים ארוכות.

עמיחי פישר: מאז אסון ערד.

יואב קיש: שני השרים, שהסכימו והבינו שניהם שיש פה מהלך מחויב המציאות והזדמנות, אני חושב שמגיעה לשניהם באמת הערכה מלאה.

יואב קיש: עכשיו הנוסח בא לזקק.

קריאה: מי הם השרים?

יואב קיש: השר חיים כץ והשר גלעד ארדן.

יואב קיש: מגיע להם כל הכבוד בעניין הזה.

יואב קיש: בשלוש השנים הקרובות אנחנו לא נוגעים.

יואב קיש: עוד שלוש שנים מהיום המתווה שאנחנו מציעים הוא כזה: ראשית, יהיה צריך להסדיר מקצוע, שהיום לא מוסדר, של מורשי בטיחות.

יואב קיש: את ההסדרה של המקצוע הזה לוקח על עצמו משרד העבודה.

יואב קיש: ההסדרה הזאת כנראה תהיה מחויבת לעבור בחקיקה ולהיות מושלמת במהלך שלוש השנים האלה.

יואב קיש: לאחר ההסדרה הזו, בכפוף לכך שהיא הושלמה – וזה המחויבות של משרד העבודה להליך – אז נעבור לשלב השני: מי ירכז את אישורי הבטיחות הנדרשים לאירוע המוני כהגדרתו.

יואב קיש: מי שירכז את זה – הסכים השר לביטחון פנים שהמשטרה באחריותו תרכז את העניין הזה.

יואב קיש: זה המתווה.

יואב קיש: ליאור חיימוביץ, עוזר השר לביטחון פנים, אני רואה שאתה מהנהן בראשך.

יואב קיש: אנשי משרד העבודה, אני רואה שאתם מהנהנים בחיוב.

יואב קיש: עכשיו בואו נראה שהנוסח מתאים.

יואב קיש: אהבתי את ה"עינוג ציבורי".

יואב קיש: אבל תמשיכי.

קריאה: זה מחוק המרכולים, זה בחוק הקיים.

קריאה: שם זאת תהיה עבירת קנס.

רועי פולקמן: המשטרה אחראית על העניין.

יואב קיש: הייתי חייב לשלב את העבודה בעינוג הציבורי.

תומר רוזנר: זה ההסדר שיחול בעוד שלוש שנים.

תומר רוזנר: עכשיו נפנה להוראות שקובעות שזה יהיה בעוד שלוש שנים.

תומר רוזנר: זה מופיע בסוף הצעת החוק.

לירון אדלר: הוראת המעבר היא בסוף, בעמוד 73, בפסקה (2).

לירון אדלר: כדי לא להתנות את ההתחלה, החוק של הרשאת מורשי הבטיחות צריך להיכנס לתוקף בתוך שלוש שנים אבל כתבנו:

יואב קיש: משרד העבודה, זה עונה לכם על מה שנקבע בסיכום?

יואב קיש: מקובל.

יואב קיש: המשרד לביטחון פנים, זה מקובל?

ליאור חיימוביץ: לנו יש בעיה עם העניין הזה של "תחליט הממשלה".

יואב קיש: מה אתה מעדיף?

יואב קיש: שלא ייכנס לתוקף?

ליאור חיימוביץ: אנחנו מבקשים שהחקיקה תוסדר תוך שלוש שנים.

יואב קיש: לא תיכנס לתוקף – אני מסכים.

אבישי לדאני: או "לפי המאוחר".

לירון אדלר: לא, לא.

אבישי לדאני: או "שלוש שנים" או "עד הסדרת העיסוק בחוק", לפי המאוחר.

לירון אדלר: נוריד את "תחליט הממשלה".

אבישי לדאני: או עד הסדרת העיסוק, לפי המאוחר.

יואב קיש: משרד העבודה צריך להסדיר.

עמיחי פישר: משרד ראש הממשלה אחראי לדיווח.

יואב קיש: נכון.

יואב קיש: את הדיווח תשאירו.

יואב קיש: תוך שלוש שנים, בכפוף להסדרת המקצוע, ולפי המאוחר.

יואב קיש: זהו, נגמר.

יואב קיש: אם לא יקרה, לא יקרה.

יואב קיש: יש גבול למה שאני יכול לעשות פה.

תומר רוזנר: הוא מתכלל.

רועי פולקמן: תן להם לדווח.

יואב קיש: לא, לא.

יואב קיש: הוא צריך לדאוג שהם יעשו את זה.

עמיחי פישר: אנחנו מוכנים לקחת את זה על עצמנו.

יואב קיש: משרד ראש הממשלה ידווח ואז הוא גם ירגיש מחויב ללחוץ על השרים הרלוונטיים, ואם הם לא יעשו את מה שהם אמרו אתמול בערב שיעשו אז יהיה להם עסק עם משרד ראש הממשלה שצריך לדווח לנו.

עמיחי פישר: אני אומר פה כנציג משרד ראש הממשלה, הנושא חשוב.

עמיחי פישר: אני יודע שתמיד רואים אותנו כאויב הרגולציה, אבל הנה אזור שאנחנו חושבים שצריך הסדרה, כי הוא לקונה ארוכת שנים, ואנחנו מוכנים לקחת על עצמנו גם את הדיווח, בדיוק בגלל מה שהיושב-ראש אמר.

יואב קיש: יפה, אז סיימנו את הנושא הזה.

יואב קיש: אנחנו מתקדמים בסדר בסך הכול.

יואב קיש: אתם החלטתם?

יואב קיש: מה ההחלטה?

אפי טפלץ: מבחינתנו הרע במיעוטו הוא החרגה של חוקי העזר.

יואב קיש: בסדר, אז נשאר הנוסח כפי שהיה, לא נוגעים בסעיף.

יואב קיש: חוקי העזר מוחרגים מן הרישוי.

רועי פולקמן: אנחנו משבחים את משרד המשפטים על החלטות מהירות.

הגר סלקטר: אנחנו עובדים על הצעת החוק הזאת רק שמונה חודשים, סדר גודל של עשרה רפרנטים במשרד המשפטים.

תומר רוזנר: איזה עשרה?

תומר רוזנר: אולי שישים.

הגר סלקטר: בצורה אינטנסיבית עשרה רפרנטים שנכנסו לתחום הזה כדי לתמוך ברפורמה הזאת.

יואב קיש: חברת הכנסת יעל כהן-פארן, בבקשה.

לירון אדלר: בסעיף 6א2.

יעל כהן-פארן: אם לא מפנים אשפה?

יואב קיש: זה יכול להיות אלף ואחד דברים שונים.

יעל כהן-פארן: למשל על שילוט.

יואב קיש: נכון.

יואב קיש: זה לא מהות הרפורמה.

יואב קיש: לא אכפה עכשיו, כפי שאני לא כופה בתכנון ובנייה אלא מתעסק במהות, לא אכפה בעקבות חוקי העזר.

לירון אדלר: זה מופיע בנוסח של החלטת הוועדה, למעט מפִסקה זו את הקנסות על הפרת חוקי עזר.

לירון אדלר: אנחנו ננסח את זה.

חוה מונדרוביץ: רציתי להתייחס לסעיף 7ג, אם אפשר.

תומר רוזנר: כאשר נגיע.

תומר רוזנר: יש פה סדר.

יואב קיש: לפני כן נתייחס לטבלה.

יואב קיש: זה מסכם את כל הצו, מה שביקשתי גם מכם?

קריאה: כן, זה נספח ב', כפי שנקרא במכתב של השר.

יואב קיש: אפשר להפיץ את זה, נכון?

יואב קיש: אז תעביר את זה לוועדה ונפרסם באתר של הוועדה.

קריאה: אדוני היושב-ראש, אפשר לצלם את זה עכשיו?

יואב קיש: אעבור על הדברים שהוועדה שינתה ואחרי כן נצלם ונפיץ.

רועי פולקמן: הגרסה שאנחנו מאשרים היא בחוק?

יואב קיש: זה לא יהיה בחוק.

יואב קיש: זה ההתחייבות של שר הפנים, שזה הפרסום.

רועי פולקמן: ראית כבר את הנוסח שעליו נצביע?

יואב קיש: זה הנוסח ואקרא מה אנחנו שינינו בוועדה.

רועי פולקמן: המשטרה מבקשת שהמסעדה תשרוד עשר שנים...

חוה מונדרוביץ: המסלול מופיע בעמודה האמצעית.

יואב קיש: מסלול רישוי, גם זה חשוב לי להגיד.

יואב קיש: במסעדות נשארנו במסלול ב', לא עשינו שינוי.

יואב קיש: השינוי שעשינו במסלול ב', שהוא גם שינוי משמעותי, קיצרנו אותו ל-49 ימים.

יואב קיש: לפני כן הוא היה 21 ימים 45 ימים וקיצרנו ל-49 ימים בסך הכול.

מירה סלומון: מסעדה נשארת במסלול ב' אבל מקבלת 10 שנים.

יואב קיש: אלה שני דברים משמעותיים מאוד.

יואב קיש: בית קפה ומזנון, פריט 4.2ב, הוועדה המליצה על תצהיר, ושר הפנים קיבל את המלצת הוועדה.

יואב קיש: זו בשורה להרבה מאוד עסקים.

חוה מונדרוביץ: עד למגבלת הכבאות.

יואב קיש: נכון, עד מגבלת הכבאות, שזה עד 50 איש ועד 150 מטר.

יואב קיש: עד גודל כזה – זה תצהיר.

יואב קיש: מעל זה – זה עובר למסלול ב' בגלל הגודל, אין מה לעשות.

יואב קיש: זה חשוב מאוד, בעיקר למזנונים הקטנים ולבתי הקפה הקטנים.

יואב קיש: בפריט 4.7ב יש מרכול.

יואב קיש: יש פה מישהו מהמרכולים?

יואב קיש: מקום לממכר מזון ומוצרי צריכה לשימוש אישי או ביתי, שאין בו טיפול במזון, לרבות משלוח מזון.

יואב קיש: הוא קיבל תוקף רישיון ל-15 שנים.

יואב קיש: אנחנו, בהתאם למגבלת הכבאות, בתצהיר, ומעבר לכך במסלול ב'.

יואב קיש: בפריט 4.7ג, אתם רוצים להסביר לי מה "נסגר" עם האטליזים?

יואב קיש: אני מבקש ממשרד הבריאות להציג לי את הסיכום בעניין אטליזים, בבקשה.

יוני ינון: נגיע כבר לסוף, מה שסוכם כבר, לא נעבור על כל התהליכים.

יואב קיש: קודם כול, אני חייב להגיד שאני שמח שהיה תהליך הדדי.

יואב קיש: זה חשוב, כך צריך להיות.

יואב קיש: יותר מזה, אגיד למשרד הבריאות:

יואב קיש: כדי שהרפורמה שלכם תצליח זה מחויב המציאות, ואני מברך על המהלך שהובלתם פה בנושא האטליזים, שהגעתם לסיכום.

יואב קיש: אני מזכיר לכולם, ביום חמישי קיבלנו את הצעת משרד הבריאות, ואימצנו אותה, הכנסנו את נושא מתאם בריאות לחקיקה.

יואב קיש: זה דבר שלתפיסתי יכול לעשות מהפך בכל מערכת היחסים והיכולת של עסקים לעמוד בדרישות ולהיות זמינים, שתהיה זמינות הדדית בעניין הזה.

יוני ינון: ההחלטה ביום חמישי לגבי נושא ההסמכות מן הסתיים סייעה גם לפתיחוּת ולקבלת המתווה.

יואב קיש: התחלתם לדבר גם על זה איתם?

יוני ינון: כן, בוודאי.

יואב קיש: אבל זה לא על הפרק עכשיו.

יוני ינון: זה לא הנושא כרגע אבל זה עזר לסיכום.

יואב קיש: בואו נתכנס לאטליזים.

אגיע לסוף: מנגד, היה פה את עניין הטווח.

יואב קיש: זאת אומרת, יש סיטואציה שרישיון העסק לאטליז הבסיסי יילקח אבל רישיון העסק של המרכול יישאר.

יוני ינון: בדיוק כך.

יואב קיש: זה לא היה עד היום?

יוני ינון: זה היה.

לילך דחוח: זאת ההסכמה שנבעה מכך שאם מוותרים על פריט הרישוי של אטליז בסיסי יכול להיות שמעמידים בסכנה את פריט הרישוי הכללי של כל המרכול.

לילך דחוח: מתוך ההבנה הזאת הוחלט שהוא יישאר כפריט נפרד.

יואב קיש: לכמה שנים אתם נותנים את הרישיון?

יוני ינון: כאן אנחנו מגיעים לנושא של השנים.

יוני ינון: ברמת העיקרון, עמדנו על חמש שנים לבסיסי ושלוש שנים לאטליז הרגיל והיצרני.

יואב קיש: זו הייתה תמונת הפתיחה.

יוני ינון: כן.

יוני ינון: לאטליז הבסיסי, מתוך חמש השנים, אנחנו מוכנים להגיע לעשר שנים, בהלימה למרכול לעיבוד מזון.

יוני ינון: הצענו כאן הצעה.

יואב קיש: מרכול בלי עיבוד מזון מקבל רישיון ל-15 שנים?

יוני ינון: לא, לעשר שנים בכל מקרה.

יוני ינון: הצגנו לחברים רעיון, כמעט בטוח שלא ירצו לקבל אותו, אבל אמרנו שבכל מקרה מבחינתנו זה דבר שאפשר לקחת אותו בחשבון, שלפחות לשנה הראשונה, או לפעם הראשונה, זה יהיה חמש שנים, והפעם הראשונה תהיה אוטומטית.

יואב קיש: עזוב, זה סתם.

יואב קיש: זה יהיה עשר שנים.

יואב קיש: סליחה, אתם לא בדיון כרגע, עם כל הכבוד.

יואב קיש: עשיתם עבודה מאחורי הקלעים, עכשיו אתם לא בדיון.

יוני ינון: אין לנו בעיה.

יואב קיש: עשר שנים.

יואב קיש: נגמר.

יוני ינון: יש לנו הסבר שיכול להיות טוב לטובת העסקים בהיבט הזה, אבל עצרנו פה.

תומר רוזנר: אבל איזה מסלול רישוי?

חוה מונדרוביץ: היתר מזורז ב'.

יואב קיש: היתר מזורז ב', עשר שנים לאטליז הבסיסי.

יוני ינון: לגבי האטליז היצרני, שהיה לו רישיון לשנה- - -

יואב קיש: אבל יש לו רישיון יצרן.

יוני ינון: בדיוק כך.

יוני ינון: יש לו רישיון יצרן.

יוני ינון: אז מה שמבחינתנו יכול להיות מקובל, פשוט לעשות התאמה לרישיון היצרן, כי רישיון יצרן ניתן לשנתיים, כדי שתהיה הלימה בין רישיון היצרן לבין רישיון העסק.

יואב קיש: למה אתם לא יכולים לתת יותר אם יש לכם כבר רישיון יצרן?

יוני ינון: בכל מקרה, אם אין רישיון יצרן אין רישיון עסק.

יואב קיש: יש לך כבר כלי שאתה יכול להסתמך עליו.

יוני ינון: אבל רישיון העסק אמור להתבטל ברגע שאין לו רישיון יצרן.

יואב קיש: ברור.

יואב קיש: אז למה הוא צריך לרוץ עוד פעם לצורך רישיון עסק אם יש לו רישיון יצרן?

יואב קיש: אין לי בעיה, אם החלטנו שרישיון יצרן יהיה לשנתיים שהוא יישאר לשנתיים, אני לא נכנס לניהול הזה עכשיו, אבל אם יש רישיון יצרן, כאשר כתוב שרישיון העסק מתבטל אוטומטית אם אין רישיון יצרן, למה לרישיון העסק אדם צריך לרוץ עוד פעם בכל שנתיים?

יוני ינון: אבל אם הוא מתבטל אז גם כך אין רישיון עסק.

יואב קיש: למה הוא לא מתבטל אוטומטית?

עמיר יצחקי: כי צריך לעשות הליך של ביטול רישיון.

יואב קיש: אם אני כותב שזה תנאי לאותו אטליז- - -

יוני ינון: אז זה אותו דבר.

יואב קיש: אין בעיה, כי אז הוא מתעסק רק ברישיון יצרן והוא לא צריך להתעסק גם ברישיון עסק.

יואב קיש: זה רק בירוקרטיה שאנחנו חוסכים להם.

יואב קיש: לכם זה לא משנה כלום.

יואב קיש: מה אתה בודק ברישיון עסק שאתה לא בודק ברישיון יצרן?

יואב קיש: אבל לא יהיה, כי אתה כותב בתנאים לרישיון עסק שאתה מחייב בשביל רישיון עסק רישיון יצרן לסוג הזה של אטליז.

יואב קיש: בסופו של דבר יש פה כפל בירוקרטי מיותר במקרה של אטליז יצרני.

יואב קיש: אין מה להגיד, זה האמת הפשוטה.

יואב קיש: אם אתה שואל אותי – לא היו צריכים רישיון עסק, מספיק שהיה להם רישיון יצרן שמרכז בתוכו את כל המגבלות של רישיון העסק.

יוני ינון: לנו אין בעיה.

תומר רוזנר: אז תורידו את תנאי האישור.

יואב קיש: יש גורמים אחרים לנושא אטליז יצרני?

חוה מונדרוביץ: יש את משרד הבריאות שהוא לא שירות המזון אלא בריאות הסביבה.

יוני ינון: לא, לא.

יוני ינון: במקרה הזה קחי את משרד הבריאות כאחד, בריאות הסביבה ומזון.

תומר רוזנר: מי נותני האישור שם?

חוה מונדרוביץ: אז כבאות.

יואב קיש: כבאות?

יואב קיש: מה זה קשור?

יואב קיש: נציג הכבאות אמר מן ההתחלה שלא אכפת לו שיהיה 15 שנים, אז אין לכבאות בעיה.

יואב קיש: מי עוד?

חוה מונדרוביץ: אולי משרד החקלאות.

יואב קיש: משרד החקלאות רלוונטי?

יואב קיש: איפה נציגי משרד החקלאות?

חוה מונדרוביץ: תכנון ובנייה וכמובן הרשויות המקומיות.

יוני ינון: רק כדי שאבין מה הכוונה ב"יפוג אוטומטית" – הוא מתבטל אוטומטית?

יואב קיש: בטל מיידית, אוטומטית.

יואב קיש: ברגע שאין רישיון יצרן מתבטל רישיון העסק.

מיכל גולדברג: אז צריך לכתוב בחוק.

תומר רוזנר: תכתבו בתנאים לרישיון.

יואב קיש: אז איך עושים את זה?

עמיר יצחקי: ההצעה טובה אבל צריך לנסח אותה.

יואב קיש: בואו נעצור לרגע.

יואב קיש: יש הסכמה שההצעה טובה ומספקת.

יואב קיש: היא חוסכת בירוקרטיה לאטליזים יצרניים.

יואב קיש: דרך אגב, לא כולם במרכולים, יש גם אטליזים יצרניים לא במרכולים.

יואב קיש: אין שום סיבה לאותם אטליזים יצרניים לעבוד כפול.

יואב קיש: עשר שנים רישיון עסק מתבטל אוטומטית.

יואב קיש: רק צריך משפטית להסדיר את זה, זה מה שאני מבקש.

יואב קיש: אם זה לא יוסדר משפטית – אני מקבל את הגרסה שלכם על חידוש רישיון בכל שנתיים.

יואב קיש: בסדר?

יואב קיש: סוכם.

חנן כץ: בכל שנתיים בהלימה עם רישיון היצרן, כי יש מגמה להאריך את רישיון היצרן.

יואב קיש: בוודאי, בהלימה.

יוני ינון: ולמעט מה שנאמר כרגע, שזה מתבטל אוטומטית.

יואב קיש: אני מבקש שתבדקו אם אפשר לנסח את זה.

יואב קיש: לא נעשה את זה עכשיו.

תומר רוזנר: בסדר, נבדוק.

יוני ינון: האטליז הרגיל, שם נשאר רישיון לשלוש שנים.

יואב קיש: תסביר לי מה קורה באטליז הרגיל.

יוני ינון: אטליז רגיל הוא למעשה האטליז הקונבנציונלי.

יוני ינון: זאת אומרת, אטליז שבו עושים גם טיפול שלא לעיני הלקוח וגם טיפול לעיני הלקוח.

יוני ינון: אין לו רישיון יצרן והוא לא בסיסי, כי כן פותחים אריזות.

יואב קיש: אני לא מבקש שתעשו עכשיו עוד פעם מסחרה.

יואב קיש: זה הוסכם.

חנן כץ: אנחנו סברנו שצריך לקבל רישיון לחמש שנים לאטליז הזה.

חנן כץ: יש להם לדעתנו את הכלים לאכוף את זה.

חנן כץ: בכל מקרה הם צריכים לבוא ולעשות ביקורות.

קריאה: לא הסכמנו על פרק הזמן.

קריאה: לדעתנו חמש שנים זה דבר נכון.

קריאה: יש את הכלים.

יואב קיש: משרד הבריאות, אני לא נכנס להחלטה הזו שלכם, למרות שאני באמת לא מבין למה.

יואב קיש: אני מבקש שתבחנו.

יואב קיש: אם תחליטו על שלוש שנים – זה יישאר שלוש שנים; אם תחליטו על חמש שנים – זה יהיה חמש שנים.

יוני ינון: מקובל.

יואב קיש: ברגע שקיבלתם יכולת לבטל ב-on going- - -

יוני ינון: לא, הביטול הוא לא ברגיל.

יואב קיש: בחוק בכלל.

יואב קיש: אתה יכול לעשות ביקורת ולבטל רישיון.

יואב קיש: אני חושב שאפשר, אבל לא אתערב בהחלטה הספציפית הזאת.

יואב קיש: אתם תחליטו ותיתנו תשובה, ביחד עם הפתרון למנגנון לנושא הזה.

יואב קיש: סיימנו עם האטליזים.

קריאה: אדוני, אני מזכיר את סעיף 20, שביקשת שנזכיר לך.

יואב קיש: עוד נגיע אליו.

יואב קיש: אני פשוט בהקראה.

יואב קיש: מה שאמרתי לגבי סעיף 20 יקרה.

יואב קיש: אתם צריכים לזכור.

אבי צרפתי: אני ד"ר אבי צרפתי, יושב-ראש ארגון הרופאים הווטרינריים ברשויות המקומיות.

אבי צרפתי: למעשה אני מייצג סדר גודל של 220 – הרשתות טוענות שזה 350 – רופאים וטרינריים שלמעשה מבצעים את הביקורת ואת הפיקוח בשטח על הפריט שדיברנו עליו, על אטליזים.

אבי צרפתי: למעשה אנחנו מהווים חלק בשרשרת הרישוי של העסקים האלה.

אבי צרפתי: המציאות שאנחנו פוגעים היא בוודאי לא מציאות קלה.

אבי צרפתי: אסביר.

אבי צרפתי: בהתאם למה שקורה בשטח, כאשר היום אדם יכול לעבוד בתיקון פנצ'רים ולמחרת לעבור להיות אטליזן, בלי לרחוץ ידיים באמצע, במציאות הנוכחית היום אדם ללא שום הכשרה בתהליך יכול להפוך להיות מבעל מקצוע אחד, ובכוונה לקחתי דוגמה קיצונית, לבעל מקצוע אחר, כאשר המקצוע הזה בארצות אחרות בעולם מוסדר כמקצוע אקדמי שדורש לימודים של 3–5 שנים, המציאות הזאת בעייתית.

אבי צרפתי: אנחנו נתקלים בה בשטח בסיטואציה שבה אנשים- - -

יואב קיש: בקיצור, אתה אומר להשאיר את זה שלוש שנים.

אבי צרפתי: לא.

אבי צרפתי: לכן במסגרת הנוכחית, כשאין הבנה בסיסית של התהליך הזה, איך מעבדים בשר, איך מוכרים בשר וכתוצאה מזה כל הנושא המתרחש בבריאות הציבור, הנושא הזה היום בעייתי מאוד בארץ.

אבי צרפתי: בהביננו את רוח הדברים בוועדה לגבי מתן רישיונות, שהם לא צריכים להיות הגורם הטכנוקרטי המעכב של התהליכים, אנחנו מבינים את העניין ולא מתנגדים לזה, אבל אני חייב להגיד שכל הדברים האלה והפתיחה של השערים במקצבי הזמן מחויבים במתן כלים מתאימים לרשויות המקומיות ולאחראים בתהליך הזה לעצור את התהליכים האלה באופן מיידי.

יואב קיש: אבל יש לך את זה.

יואב קיש: אתה מקבל גם צווים, גם צווים מינהליים, גם אפשרות להטיל קנסות.

אבי צרפתי: צווים מינהליים זה קצת בעייתי – וזה בעצם הכלי הכי אפקטיבי – מאחר וזה נעצר או אצל ראשי העיריות או אצל אנשים ספציפיים מאוד במשרד הבריאות.

אבי צרפתי: אם לאנשים נוספים במשרד הבריאות הייתה אפשרות לתת צווים מינהליים זה היה מקל על התהליך ומפשט את התהליך שלנו.

יואב קיש: בסעיף 20.

יואב קיש: תודה רבה.

יואב קיש: אני מסכם לגבי האטליזים – הראשון הוא לעשר שנים; השני הוא לשלוש שנים – אם תסכימו לחמש שנים זה יהיה בהסכמת

יואב קיש: כם כמובן; והשלישי – ננסה למצוא הגדרה חוקית שתחייב פקיעת הרישיון אוטומטית עם ביטול הסכם רישיון היצרן, ואז זה עשר שנים, ואם לא אז ביחד עם חידוש רישיון היצרן, כרגע לשנתיים.

יואב קיש: זה הסיכום לגבי אטליזים.

קריאה: זה יכול להיות גם חנות "אופטיקנה".

רועי פולקמן: לכן אני שואל.

רועי פולקמן: אם נתנו לפאב, אז למה לא לעסק בקניון, סתם חנות שאין בה מזון ושום דבר?

יואב קיש: סתם פספסנו את זה.

חוה מונדרוביץ: אין כמעט עסקים כאלה.

חוה מונדרוביץ: רוב רובם של הקניונים יש בהם חברת ניהול.

יואב קיש: לחנות בגדים לא צריך רישיון עסק.

יואב קיש: כל חנות בקניון צריך שיהיה לה רישיון?

יואב קיש: יש קניון בלי חברת ניהול?

חוה מונדרוביץ: אין הרבה, אבל יש כאלה.

יואב קיש: אה, אלה המרכזים המסחריים הקטנים.

רועי פולקמן: כפוף לאישור המשטרה, שיקבלו רישיון לעשר שנים.

עמיחי פישר: זה כבאות.

יואב קיש: בואו נמשיך.

יואב קיש: זה לא מאסה, זה לא כל הקניונים.

יואב קיש: בקניונים יש חברות ניהול.

יואב קיש: זה מעט מאוד עסקים.

חוה מונדרוביץ: סימנתי כי רצו להגדיר אותו באופן שונה מפאב או בר שיש בו גם דיסקוטק.

חוה מונדרוביץ: גם להגדרה הזאת הגענו.

יואב קיש: לדיסקוטק יש כבר הגדרה בחוק?

יואב קיש: לא.

בפריט 8.3א: משרד העבודה, היו דברים ששאלו אתכם.

בפריט 8.3א: למשל בעניין עיבוד שיש – לכמה זמן יינתן הרישיון?

בפריט 8.3א: חמש שנים?

בפריט 8.3א: למה לא לעשר שנים?

בפריט 8.3א: היום הרישיון ניתן לעשר שנים ואתם רוצים להוריד לחמש שנים?

אריק טייב: כן.

יואב קיש: למה?

אריק טייב: כבר כמה שנים אנחנו ערים להתפרצות של מחלת הסיליקוזיס.

אריק טייב: כמעט כל עובד שעיבד שיש בעבר או שמעבד שיש כיום חשוף לאבק מזיק וכתוצאה מכך הוא חולה.

אריק טייב: מדובר במחלה קטלנית.

אריק טייב: לוקח כמה שנים עד שהיא מתפרצת, אבל ברגע שהיא מתפרצת כבר אי אפשר לעצור אותה.

יואב קיש: במה זה קשור לרישיון עסק?

אריק טייב: אני מסביר למה.

יואב קיש: אם זה בריאות – זה משרד הבריאות.

אריק טייב: זה בריאות העובדים.

אריק טייב: אנחנו אמונים על בריאות העובדים, על הבריאות התעסוקתית.

יואב קיש: הבנתי.

יואב קיש: אתה אומר שיש סיבה.

יואב קיש: טוב, לא ניכנס לזה.

יואב קיש: הלאה.

איילת וסרמן: כן, אבל באחד הדיונים גם דיברת על פריט 7.1ב, שזה צימרים, וגם הדגשת.

איילת וסרמן: אין את זה, זה לא שם.

תומר רוזנר: לא דיברנו על זה.

איילת וסרמן: זה פריט 7.1ב.

איילת וסרמן: אפשר לראות את זה בפרוטוקול.

איילת וסרמן: גם אמרנו שזה יהיה מסלול א' – 15 שנים.

איילת וסרמן: זה לא מופיע בטבלה.

יואב קיש: צימרים עד שש יחידות.

יואב קיש: מה היום נקבע לגבי צימרים קטנים?

איילת וסרמן: היום זה חמש שנים.

יואב קיש: למה זה חמש שנים?

חוה מונדרוביץ: העלינו את זה בהחלטת הממשלה ל-15 שנים.

חוה מונדרוביץ: מסלול תצהיר לפי הכבאות זה עד שישה חדרים, כך קבעו אנשי הכבאות.

יואב קיש: אז לכם עד שישה חדרים אין בעיה בטח.

איילת וסרמן: בסדר, אז שיהיה במסלול רגיל.

יואב קיש: 15 שנים בתצהיר, עד שישה חדרים.

איילת וסרמן: זה לא מופיע בתוקף רישיונות שאנחנו מעלים אותו.

איילת וסרמן: חשוב שזה יופיע, שנבין שהתוקף עולה.

עמיחי פישר: כי זה בהחלטת הממשלה.

יואב קיש: אנחנו נפרסם את ההחלטה פה.

יואב קיש: היא לא כוללת את כל הסיפור.

יואב קיש: למה אין פריט על צימרים?

איילת וסרמן: זה צריך לכלול את כל הפריטים שמשתנה להם התוקף.

חוה מונדרוביץ: כי זה בהחלטת הממשלה וזה צריך לכלול את ההסכמות שהושגו פה בוועדה מעבר להחלטת הממשלה.

איילת וסרמן: צריך שיהיה נייר אחד שמראה את כל השינויים.

יואב קיש: זה כבר הוחלט בממשלה, יצא להערות הציבור ואני לא צופה בזה שינויים משמעותיים.

איילת וסרמן: יש לי עוד שאלה קטנה.

איילת וסרמן: למה במספרות תוקף הרישיון נשאר לשלוש שנים?

איילת וסרמן: אלא אם כן גם פה היה שינוי ואני לא יודעת.

יואב קיש: לא, מה פתאום.

איילת וסרמן: אשמח שיגידו לי שאני טועה.

יואב קיש: מה תוקף הרישיון במספרה?

חוה מונדרוביץ: חמש שנים.

יואב קיש: מי נותן אישור למספרה?

איילת וסרמן: הרי זה בכלל נשקל כפריט לביטול, אז למה לא להעלות את התוקף?

יואב קיש: זה בתצהיר.

נפתלי קאיקוב: זה רק הרשות המקומית והכבאות.

נפתלי קאיקוב: אני לא מבין.

נפתלי קאיקוב: אנחנו נותני האישור.

יואב קיש: אמרתי שכל מה שבתצהיר לא יכול להיות שהוא לפחות מעשר שנים.

יואב קיש: אני רוצה לשמוע אותם אומרים.

יואב קיש: בחוק זה כתוב?

קריאה: כן.

יואב קיש: אז גמרנו.

יואב קיש: זה עשר שנים.

חוה מונדרוביץ: מופיע בהחלטת הממשלה שזה נשאר חמש שנים.

חוה מונדרוביץ: מה שמוזכר אחרת, כתוב "חמש שנים".

חוה מונדרוביץ: בנספח להחלטת הממשלה כתוב "חמש שנים".

יואב קיש: זה לא חדש.

יואב קיש: אמרנו מהתחלה שתצהיר יהיה עשר שנים, אלא אם תציגו לנו חריגים שאתם חושבים שצריכים להיות.

חוה מונדרוביץ: החריגים כתובים בהחלטת הממשלה.

יואב קיש: לא.

יואב קיש: מה שהיית צריכה להציג פה בוועדה.

יואב קיש: כרגע אנחנו נשארים בדבר הזה.

יואב קיש: תעשו בדיקה, חוה מונדרוביץ, ואם תגלו דברים חריגים שמפריעים לכם מאוד – מספרה לא צריכה להיות אחד מהם, אבל אם יש משהו אחר שמאוד מפריע לכם שהוא בתצהיר ויש סיבה טובה להוריד אותו מעשר שנים, תבואו ותדברו אתנו.

יואב קיש: כרגע זה מה שכתבנו בהצעת החוק.

יואב קיש: כל מה שהוא בתצהיר – עשר שנים אוטומטית.

תומר רוזנר: כתבנו בהצעת החוק לפי בקשת הוועדה שכל מה שהוא בתצהיר הוא לעשר שנים.

תומר רוזנר: לא כתבנו שיש אפשרות לפחות.

תומר רוזנר: אתה רוצה שנכתוב שיש אפשרות לפחות?

לירון אדלר: אתה רוצה שנכתוב כפי שכתבנו על החמש שנים?

יואב קיש: קודם כול, זה יכול להיות יותר, בוודאי.

יואב קיש: אמרנו שאם יש סיבה – אמרתי גם להם כאשר ביקשתי שיגידו לי מה צריך להיות לחמש שנים.

תומר רוזנר: אנחנו צריכים להוסיף את זה.

תומר רוזנר: כי זה החמרה.

נפתלי קאיקוב: אנחנו והכבאות מתכללים את המספרות, אנחנו מאשרים אותן.

נפתלי קאיקוב: אפילו משרד הבריאות לא נותן אישור.

יואב קיש: אני לא מוכן שבצו הראשון יכניסו דברים בתצהיר מתחת.

תומר רוזנר: אז תדבר איתם.

יואב קיש: דיברתי ואמרתי.

עמיר יצחקי: אני זוכר שזה נקבע לעשר שנים גם מתוך דיון שהיה, שתצהיר בסוף אי אפשר לתת לו תוקף מוגזם.

יואב קיש: עשר שנים זה בסדר.

יואב קיש: לא חיפשתי יותר.

יואב קיש: חוה מונדרוביץ, תערכו בדיקה, אם יש לכם משהו בתצהיר שהוא פחות מעשר שנים.

יואב קיש: כרגע בהצעת החוק כתוב שתצהיר זה עשר שנים.

יואב קיש: העניין הזה כולל גם לצו הראשון, דרך אגב.

יואב קיש: אם יש דרישה שלכם למשהו ספציפי אז יהיה לו מן הסתם נימוק הגיוני ונבחן אותו.

רועי פולקמן: כלומר, כל תצהיר זה עשר שנים, אלא אם הוועדה אישרה משהו אחר.

יואב קיש: נכון, כולל מהצו הראשון.

יואב קיש: עד עכשיו את הצו הראשון קיבלנו ככזה ראה וקדש, פרט לשינויים שעשינו.

יואב קיש: זה גם שינוי שעשינו.

יואב קיש: דיברנו על האטליזים, דיברנו על המרכולים, על משקאות משכרים ועל אולמות אירועים.

שחר פרלמוטר: תוכל להסביר שוב את עניין אישור הוועדה לצו הראשון?

יואב קיש: כן.

יואב קיש: בצו הראשון ביקשנו לראות אותו.

שחר פרלמוטר: באיזה תוקף?

שחר פרלמוטר: קבענו שתוקף יהיה ככלל לחמש שנים, ומי שבמסלול תצהיר – לעשר שנים.

יואב קיש: חריגות מזה, מחמש שנים שהוצגו לוועדה ואושרו בוועדה, מתחת לחמש, מה שלא בתצהיר- - -

שחר פרלמוטר: גם לגבי עשר שנים אתם אומרים ששר הפנים יהיה רשאי לסטות מטעמים מיוחדים.

יואב קיש: באישור ועדת הפנים.

שחר פרלמוטר: זה לא נכלל כבר בסעיף אישור הוועדה?

יואב קיש: אתה מבלבל אותי.

יואב קיש: אני לא מבין מה אתה לא מבין.

יואב קיש: אעשה לך סדר, ואני מקווה שאתה תבין מה שאני מבין לפחות.

יואב קיש: יש לנו מה שהתייחסנו אליו בתצהיר.

יואב קיש: התייחסנו אליו בנפרד מן המסלולים האחרים.

יואב קיש: מה שבתצהיר – אמרנו אמירה ברורה מאוד: בתצהיר אנחנו כוועדה לא רואים שום סיבה למשהו פחות מעשר שנים.

יואב קיש: ביקשתי עכשיו למען הסר ספק שזה יחול גם על הצו הראשון, גם על מה שכביכול אנחנו לא נכנסים אליו, לעניין זה בלבד.

יואב קיש: עד עכשיו הבנת אותי?

שחר פרלמוטר: הבנתי.

יואב קיש: לעניין זה בלבד.

יואב קיש: אם אתה רוצה לסטות מעשר שנים בתצהיר, מה שלדעתי אתה לא רוצה, אתם סתם עושים פה עכשיו שיחה ארוכה שהייתה צריכה להיות כבר קודם ואיכשהו התפספסה, אין לכם שום דבר כזה, וגם אם יש משהו אז תבחנו אותו לעומק ותראו שלא, ואם יהיה משהו שאתם חושבים שכן אני בטוח שיהיה לכם נימוק טוב ותוכלו לשכנע אותנו בעניין הזה.

חוה מונדרוביץ: מספרה זה היתר מזורז א'.

יואב קיש: אבל היא עברה לתצהיר.

חוה מונדרוביץ: מתי?

חוה מונדרוביץ: לא דנו במספרות עד עכשיו, עד כמה שאני זוכרת.

תומר רוזנר: לא דיברנו על מספרות אף פעם.

יואב קיש: כל הזמן אמרתם שמספרה בתצהיר, שכיבוי אש צריך רק שיהיה שם מיכל כיבוי, הוא עושה "וי" ואז מקבלים את הרישיון.

איילת וסרמן: היתר מזורז א' זה 15 שנים.

איילת וסרמן: היתר מזורז ב' זה 10 שנים.

יואב קיש: אם זה כתוב עכשיו כהיתר מזורז א' וכתוב "שלוש שנים" זה יישאר שלוש שנים, לכן אני מתעכב על זה.

איילת וסרמן: אנחנו מנסים להבין למה מספרה צריכה לקבל רישיון לשלוש שנים.

יואב קיש: חמש שנים, סליחה.

יואב קיש: מי נותן אישור במספרה?

עמיחי פישר: זה רק הכבאות.

יואב קיש: לכבאות אין בעיה, הנציג שלהם אמר 15 שנים.

איילת וסרמן: הוא אמר 15 שנים לכל העסקים.

קריאה: אז למה עכשיו שלוש שנים?

קריאה: לאן נעלמו 12 שנים?

יואב קיש: אבל משרד הבריאות לא נותן אישור.

נפתלי קאיקוב: הוא כותב את התנאים ואז אני והכבאות בודקים.

עמיחי פישר: למה זה בהיתר מזורז א' ולא בתצהיר – אני לא יודע, צריך לשאול את הכבאות.

עמיחי פישר: משרד הבריאות, גם אם הוא לא נותן אישור, יש לו דעה.

עמיר יצחקי: אני לא מתנגד שזה יהיה בתצהיר.

יואב קיש: אז מספרה עוברת לתצהיר.

עמיר יצחקי: אבל לעניין הצו – אני יודע מן המנכ"ל, פטור ממפרט אחיד.

עמיר יצחקי: זה גם הצו הראשון.

יואב קיש: אין דבר כזה.

יואב קיש: אסביר בדיוק מה היה.

יואב קיש: אחרי כן נגיע לזה.

יואב קיש: דיברתי גם עם המנכ"ל.

יואב קיש: פריט המספרה עובר לתצהיר.

עמיר יצחקי: לא, אני צריך להבין.

יואב קיש: אתה מדבר על מפעלי A, מה שפטרתי מהוועדה המייעצת?

יואב קיש: על מה אתה מדבר?

עמיר יצחקי: לא.

עמיר יצחקי: מפעלי A זה המשרד להגנת הסביבה, זה לא משרד הבריאות.

יואב קיש: אני לא מבין על מה שאלת.

עמיר יצחקי: ביקשנו פטור ממפרט אחיד, ולחלק להכין מפרט חלקי.

יואב קיש: בסדר, נעלה את זה פה, לא שכחתי אתכם.

עמיר יצחקי: בסדר.

יואב קיש: אם כך, "סגרנו", פריט המספרה עובר לתצהיר.

יצחק שמעוני: לא לגמרי.

יצחק שמעוני: קבענו עד 300 מטר.

יואב קיש: בסדר.

יואב קיש: זה מקובל, הכול בהתאם למגבלות הכבאות.

יואב קיש: יש מספרה שהיא גדולה מ-300 מטר?

יצחק שמעוני: כמעט ואין.

יואב קיש: נפתלי קאיקוב, זה בזבוז זמן, אני רוצה להתקדם.

נפתלי קאיקוב: כל טיפולי היופי נכנסים תחת אותה אצטלה וזה נמוך יותר ממספרה – פדיקור ומניקור, כל הקטנות האלה.

נפתלי קאיקוב: זה גם אותו דבר, גם בתצהיר, רק אנחנו והכבאות מאשרים.

נפתלי קאיקוב: זה אותו דבר.

נפתלי קאיקוב: אתה יודע אילו בשורות אתה נותן פה לעשרות אנשים?

יואב קיש: עזוב, אני לא ממשיך, גמרנו.

יואב קיש: מה שעד עכשיו עשינו – עשינו.

יואב קיש: האויב של הטוב ביותר הוא המושלם.

נפתלי קאיקוב: זה אותו פריט.

יואב קיש: האויב של הטוב ביותר הוא המושלם.

יואב קיש: גם כך הכנסנו את המספרות, כי יש רבות, עשינו את זה.

יואב קיש: אני לא ממשיך יותר.

יואב קיש: סיימנו עם זה.

יואב קיש: חוה מונדרוביץ, רק תבדקו את מה שאמרתי לגבי התצהיר.

יואב קיש: נגמור עם משרד הבריאות ואז אשחרר אותם.

יואב קיש: עם משרד הבריאות התחלנו בכוח והגענו להסכמות בסוף ולשיתוף פעולה, ואני שמח על כך, ומובילים רפורמה.

יואב קיש: יש לי בקשה ואני רוצה שתציגו לנו את זה: מתן פטור מהכנת מפרט אחיד לפריטים הבאים – משרד הפנים, אתם שומעים?

יואב קיש: משרד ראש הממשלה בעיקר.

יואב קיש: בעיניי הכול הגיוני.

עמיר יצחקי: למען ההגינות אני צריך להגיד שהנושא של חדר מתים לא היה ידוע קודם כבקשה לפטור.

פריט 1.3ג: למען האמת, על מפרט חלקי אני לא מבין.

פריט 1.3ג: אני בעד לאשר את הפטור מן המפרט האחיד.

פריט 1.3ג: עזוב את המפרט החלקי.

עמיר יצחקי: צריך להכין מפרט חלקי.

עמיר יצחקי: אנחנו נכין.

עמיר יצחקי: אי אפשר להכין שם מפרט מלא.

יואב קיש: מה ההבדל בין מפרט חלקי למפרט מלא?

עמיר יצחקי: ההבדל הוא שחלק מן הדברים הם מאוד מיוחדים פר כל תעשייה.

יואב קיש: אתה לא צריך לשכנע אותי עם ההתפלה, עם זה גמרנו.

יואב קיש: תדבר על אחסון תכשירים.

יואב קיש: עזוב, זה חבל.

יואב קיש: אני הולך אתך, בדברים מהותיים אני הולך אתך, אבל לא בדברים לא מהותיים.

יואב קיש: כן.

יואב קיש: פריט 5.2א – מקובל; פריט 5.2ב – מקובל; גם פריט 5.3א: שפכים וקולחין – מקובל.

יואב קיש: השניים האחרים, פריטים 1.3א ו-3.7א – אם אתה רוצה תעשה אותם מפרט חלקי.

יואב קיש: תתייחסו.

עמיר יצחקי: פריט 1.3א – יש 80 כאלה; פריט 3.7א – יש בודדים.

יואב קיש: אז פריט 3.7א – בסדר, מכיוון שיש בודדים.

קריאה: למה שלא יהיה להם מפרט?

יואב קיש: כי אין סיבה.

עמיר יצחקי: חדר מתים – יש פחות מעשרה.

יואב קיש: בסדר, גם זה בסדר.

יואב קיש: זה בגלל הכמויות.

שי עג'מי ליבוביץ: מפרט חלקי.

מיכל גולדברג: 1.3א זה מפעלי תרופות, זה חברת "טבע".

שי עג'מי ליבוביץ: גם להם יש חלקים – דיברתי עם אלי מרום.

עמיר יצחקי: דיברתי אתמול עם אלי מרום.

יואב קיש: אגיד מה אני מאשר כדי להתקדם בדיון.

יואב קיש: אני מבקש שתסתדרו עם משרד ראש הממשלה.

חוה מונדרוביץ: זה בסמכות שר הפנים לכתוב פטור ממפרט אחיד.

חוה מונדרוביץ: נביא לידיעתו את רוח הוועדה.

יואב קיש: אני מבקש שתביאו לידיעתו.

יואב קיש: אני לא רואה סיבה שבמתקן התפלת מים הוא דורש מהם מפרט אחיד.

יואב קיש: מצדי תערכו ישיבה ותעבירו את זה גם להם.

עמיחי פישר: יש את זה בתוך מפעלים.

יואב קיש: הבקשה הגיונית.

עמיחי פישר: זה נפח גדול.

עמיחי פישר: זה הנקודה.

עמיר יצחקי: פריט 1.3א זה 80 פריטים.

יואב קיש: מה שברור – אני שומע מהם שנושא שפכים וקולחין יכול להיות גם חלק בתוך מפרט ולכן זה מורכב.

יואב קיש: תשלימו את הדיון.

יואב קיש: עמיר יצחקי, מה שאני רואה שהוא ברור מאליו- - -

מיכל גולדברג: אז ממילא אין מפרט אחיד.

עמיר יצחקי: ממילא אין מפרט אחיד.

עמיר יצחקי: צריך לדעת מה.

יואב קיש: עצרו לרגע.

יואב קיש: הרפורמה הזו מטרתה לעזור לעסקים הקטנים והבינוניים.

יואב קיש: אני מודה שעשינו גם דברים לטובת העסקים המורכבים יותר, בעיקר בוועדה המייעצת, והיו לי על זה ויכוחים לא קטנים, אבל גם שם באנו גם לטובת הגנת הסביבה, ופה אני בא גם לטובת משרד הבריאות.

יואב קיש: אני רוצה להגיד לך, עמיר יצחקי, בסוף זה סמכות של שר הפנים.

יואב קיש: אני יכול להגיד מה אני ממליץ.

יואב קיש: צריך לקיים דיון בסוף ולנסות להסדיר.

יואב קיש: פה זה גם עניין של תשומות וסדרי גודל שנדרשים, שאחרי כן לא מושקעים במקומות אחרים.

פריט 5.2א: השניים האחרים והמפרט החלקי – עמיר יצחקי, אני מבקש שתהיו בדיון איתם.

פריט 5.2א: אני לא יכול להיכנס יותר לעומק של זה בלוחות הזמנים הללו.

עמיר יצחקי: לא הצלחתי להבין מה אמרת.

יואב קיש: אני ממליץ לשר הפנים לפטור את משרד הבריאות מהכנת מפרט אחיד לפריטים הבאים, וזאת על מנת לשחרר לו תשומות לעסוק בדברים שהרפורמה דורשת: פריט 5.2א: מתקן התפלת מים; 5.2ב: מי שתייה – מתקן להפקתם ולטיפול בהם; 3.7א: ייצור תכשירים ותרכיבים לשימוש וטרינרי; 1.8: חדר מתים.

יואב קיש: לגבי פריטים אלה אני מבקש לפטור אתכם ממפרט אחיד.

עמיר יצחקי: 5.3א זה אותו פריט.

יואב קיש: תנהל את הדיון עם משרד ראש הממשלה.

עמיר יצחקי: הלכתי פה קדימה בכל מיני דברים, אז אי אפשר.

יואב קיש: אני גם הלכתי לקראתכם ואני עובד כדי לתת לכם עוד תקן מעבר למה שדיברנו, יהיה לכם תקן שיכול לעזור לכם.

יואב קיש: האמן לי, אני משיג ממשרד האוצר עוד תקן אחד בשבילכם.

עמיר יצחקי: שי עג'מי, כבר הסכמנו אתכם על פריט 5.3א.

עמיחי פישר: על מה שהסכמנו נמשיך להסכים.

יואב קיש: יש לכם עוד דבר אחד.

יואב קיש: בואו נתקן את זה כבר.

יואב קיש: ביקשתם שפרט לרופא המחוזי ולסגנו תהיה עוד סמכות במטה, במשרד הראשי, שתוכל להוציא צו הפסקה מנהלי.

יואב קיש: מי הסמכות?

יואב קיש: מנכ"ל משרד הבריאות?

יואב קיש: מה כתוב לגבי המשרד להגנת הסביבה?

תומר רוזנר: זה לא רלוונטי.

תומר רוזנר: המשרד להגנת הסביבה קיבל את מה שקיבל כי אנחנו משקפים את המצב הקיים.

תומר רוזנר: גם אצלכם שיקפנו את המצב הקיים.

תומר רוזנר: לא שינינו את המצב הקיים, לא למשרד להגנת הסביבה ולא לכם.

תומר רוזנר: עכשיו באים לקראתכם.

תומר רוזנר: תגידו את מי אתם רוצים, ולא בגלל שהם קיבלו אז תרצו להיות כמוהם.

תומר רוזנר: תגידו את מי אתם רוצים.

מיכל גולדברג: ראש שירותי בריאות הציבור.

שלי עינב: עובד ראשי במשרד הראשי.

יואב קיש: לא, זה חייב להיות מישהו ספציפי.

לירון אדלר: במשרד להגנת הסביבה כתבנו "עובד בכיר במשרד".

תומר רוזנר: שם יש כמה.

שלי עינב: זה עובד בכיר שהסמיך השר.

יואב קיש: תגידו מי.

יואב קיש: תפסיקו להסתכל על משרדים אחרים.

יואב קיש: למשרדים האחרים אין רופאים מחוזיים.

יואב קיש: אני מוכן לתת לך סמכות.

יואב קיש: אני מבקש לדעת שֵם.

עמיר יצחקי: אני מניח שיהיו שניים, ותוך שעה נגיד לך מי הם.

יואב קיש: תגיד לי מי הם.

יואב קיש: אנחנו צריכים את זה לא תוך שעה אלא תוך 20 דקות.

דור דוידיאן: אני מהתאחדות המלאכה והתעשייה.

דור דוידיאן: רק לעניין המספרות, אם אפשר לדייק: חלק לא קטן מן הספרים, ממעצבי השיער, עושים תחנת One stop shop לפנים ולראש ביחד עם הקוסמטיקאית וכן הלאה.

דור דוידיאן: אם אפשר להקל על הנושא הזה.

דור דוידיאן: גם במכוני הקוסמטיקה הקוסמטיקאיות- - -

יואב קיש: אני לא נכנס לזה עכשיו, מספיק.

דור דוידיאן: אדוני היושב-ראש, יש לא מעט ספרים שהם חלק ממכוני יופי.

יואב קיש: אני לא נכנס לזה.

יואב קיש: אני לא יכול לעזור.

יואב קיש: בזה הסתיים הדיון של הוועדה בנושא הזה.

יואב קיש: אנחנו חייבים להמשיך.

יואב קיש: אמרתי לכם, יש לנו לוחות זמנים.

לירון אדלר: בעמוד 9, פסקה (4), לגבי נושא ההיתרים המזורזים – היה שם סעיף שלפיו שר הפנים יכול לקבוע תקופת בדיקה קצרה יותר מ-49 ימים, ובלבד שלא תפחת מ-45 ימים.

לירון אדלר: כלומר נשארו ארבעה ימים.

לירון אדלר: נבטל את הסעיף הזה.

לירון אדלר: בעמוד 22- - -

חוה מונדרוביץ: בעמוד 20 אנחנו רוצים להעיר הערה.

חוה מונדרוביץ: בסעיף 7ב1(ג) הוספנו את הסמכות לבטל רישיון לנותן אישור אחרי שהוא פנה לרשות המקומית והיא לא ענתה לו תוך 30 ימים.

חוה מונדרוביץ: אנחנו מבקשים להחריג את היחידה לרישוי מפעלים ביטחוניים.

יואב קיש: לא את היחידה.

יואב קיש: להחריג את הגופים שבפיקוח היחידה.

חוה מונדרוביץ: נותני האישור שהם יחד עם היחידה לרישוי מפעלים ביטחוניים.

יואב קיש: מי הם הגופים האלה?

חוה מונדרוביץ: כל נותני האישור הם חלק ממליאה שנמצאת ביחידה לרישוי מפעלים ביטחוניים.

חוה מונדרוביץ: תיכף ראם לוט יסביר על זה.

חוה מונדרוביץ: אגיד רק שהרציונל של הוספת כלי האכיפה הזה היה בגלל שהקלנו גם במסלולים וגם הארכנו תוקף של רישיונות.

חוה מונדרוביץ: במפעלים ביטחוניים אין מסלולים מקוצרים, אלה מסלולים רגילים, ונשאר תוקף קצר של שלוש שנים.

יואב קיש: משרד המשפטים, מה אתם אומרים?

יואב קיש: לנותני האישורים יש בעיה עם זה?

יואב קיש: להחריג את הגופים שמפוקחים דרך היחידה לרישוי מפעלים ביטחוניים.

חוה מונדרוביץ: אסביר שוב למי שלא הבין.

יואב קיש: דרך אגב, אין לו שום קשר לרשויות המקומיות, אם אני מבין נכון.

חוה מונדרוביץ: נכון.

חוה מונדרוביץ: זה רשות הרישוי.

יואב קיש: לי זה נראה הגיוני.

יואב קיש: אני נוטה להיענות לבקשת משרד הפנים.

יואב קיש: אסביר עוד פעם: במשרד הפנים יש יחידה שמתכללת מתן רישיון עסק למפעלים ביטחוניים.

יואב קיש: בנושא מפעלים ביטחוניים יש ועדה פנימית, ששם נותני האישורים נמצאים ממילא.

יואב קיש: מכיוון שלא עשינו שינוי בכלום, לא בתוקף ולא במסלולים של המפעלים האלה, אנחנו גם לא רואים את הצורך לאפשר את הביטול העצמאי.

יואב קיש: לכן אני מקבל את ההצעה ואנחנו נחריג את זה.

טל ימיני: יש לי שאלה.

טל ימיני: בסוף יהיו חייבים לקבל את העמדה שלנו לביטול?

טל ימיני: חשוב להבין שזה לא רישוי- - -

יואב קיש: לא השתנה כלום.

יואב קיש: היום מקבלים את העמדה שלכם?

יואב קיש: זה נשאר אותו דבר.

טל ימיני: השאלה אם הוא יהיה חייב או לא.

טל ימיני: אגיד למה.

טל ימיני: בשאר המקומות יש לו סמכות לביטול.

יואב קיש: אני משאיר את המצב הנוכחי.

יואב קיש: ההסדר לגבי המפעלים הביטחוניים נשאר.

יואב קיש: הוועדה לא משנה אותו.

טל ימיני: מילה אחרונה, חשוב להבין, זה לא רישוי למפעל הביטחוני אלא לפריטים מן הרשימה שנמצאים בתוך המפעל הביטחוני.

יואב קיש: אם יש מסעדה אזרחית בתוך המפעל הביטחוני- - -

טל ימיני: על זה מדובר.

יואב קיש: יש "מקדונלדס" שקיבל זיכיון בתוך מפעל של "אלביט".

חוה מונדרוביץ: אין דבר כזה.

חוה מונדרוביץ: יש חדר אוכל פנימי של המפעל.

טל ימיני: אלה פחות מעניינים אותי.

לירון אדלר: אנחנו מדברים רק על עסקים שהיחידה לרישוי מפעלים ביטחוניים נותנת להם רישוי עסק.

לירון אדלר: רק על זה אנחנו מדברים.

לירון אדלר: לא על המפעל הביטחוני כולו אלא רק על עסק שמקבל רישיון מן היחידה לרישוי מפעלים ביטחוניים.

טל ימיני: כל מה שבפנים מקבל.

חוה מונדרוביץ: כל פריט בתוך מפעל מקבל את הרישיון הזה.

חוה מונדרוביץ: יכול להיות רישיון למפעל ביטחוני שמכיל 20 פריטים שונים, חלקם גם חדר אוכל או מרכול, אם יש שם.

תומר רוזנר: התשובה היא כן.

רועי פולקמן: גם זכיין חיצוני צריך לעמוד בסטנדרטים.

טל ימיני: אציג דוגמה קטנה, אדוני היושב-ראש.

טל ימיני: יכול להיות פריט של מחסן תחמושת.

טל ימיני: אם הוא בחוץ – אני נותן לו רישוי, יכול לבטל, יכול לעשות כל מה שיש לי כרגע בחוק.

טל ימיני: אם הוא בתוך המפעל הביטחוני – אני עושה בדיוק את אותם דברים, נותן בדיוק אותם תנאים, פשוט רשות הרישוי היא לא העירייה, לצורך העניין, אבל יכולת הביטול נשללת ממני עכשיו כי בחוק החדש היא מצטרפת אליי.

יואב קיש: היא לא הייתה לך.

יואב קיש: בעבר היא הייתה לך?

יואב קיש: היום יש לך אותה?

טל ימיני: היום אני צריך גם לבקש, אבל חייבנו את העיריות.

יואב קיש: נכון שעשינו שינויים, אבל לא שינינו כלום במתווה שלהם לרישיון עסק לאותם גורמים.

טל ימיני: למרות שזה בדיוק אותם עסקים.

שחר פרלמוטר: אבל הנסיבות שונות.

יואב קיש: אין מה לעשות, אני לא נכנס לזה.

יואב קיש: הם בתוך מפעל ביטחוני ויש לזה השלכות.

יואב קיש: זה אושר.

יואב קיש: איפה זה יהיה?

יואב קיש: במקום אחר?

תומר רוזנר: זה יהיה בפרק של מפעלים ביטחוניים.

תומר רוזנר: נכתוב את הסעיף.

יואב קיש: יש פה גוף ממשלתי שרוצה להציג את עמדתו ומוזמן לעשות כן.

ליאת גורפינקל: אני מן הלשכה המשפטית במערך הסייבר.

ליאת גורפינקל: אנחנו מבקשים להציג את העמדה שלנו בנוגע להסדר הפיקוח.

ליאת גורפינקל: כמערך הסייבר אנחנו רואים את עצמנו כחלק מגופי מערכת הביטחון, ובנוסף אנחנו רואים גם את הגורמים המונחים מתוקף החוק להסדרת הביטחון בתוספת החמישית, רק לעניין של מערכות משובצות מחשב, כי הם גופים שאנחנו רוצים שייכללו בהסדר הפיקוח.

ליאת גורפינקל: אין לנו עניין להחיל את זה על כל הגופים אלא רק על האזורים שבהם נמצאות המערכות משובצות מחשב.

יואב קיש: יש לכם שם רישיון עסק?

ליאת גורפינקל: לנו אין, אבל יש גופים שיש להם רישיון עסק.

תומר רוזנר: הנושא נובע כנראה מחוסר הבנה של חוק רישוי עסקים ושל ההסדרים.

תומר רוזנר: מדברים פה על עסקים שיש להם רישיון עסק ואנחנו שואלים על שני נושאים.

תומר רוזנר: מערכת הביטחון, שזה הגופים שאנחנו מדברים עליהם, ביקשה להתייחס לשני מצבים: הראשון, מצב שבו פקח של רשות הרישוי למשל רוצה להיכנס למתקן ביטחוני, נניח למחנה צה"ל, ולבדוק מרכול שנמצא שם לצורכי רישוי עסקים.

תומר רוזנר: לעניין זה התייחסנו לפי בקשה של מערכת הביטחון ואמרנו שהכניסה הפיזית תהיה מתואמת עם מערכת הביטחון – אני אומר בגדול, כמובן, פרטי ההסדר מופיעים בנוסח ואני לא מדייק בהם – ושאותו פקח יהיה עם מטרה ביטחונית.

תומר רוזנר: זה הכול.

תומר רוזנר: זה לא נוגע למערכות מחשוב.

ליאת גורפינקל: אבל יש את התוספת החמישית, שיש בה גופים עם רישיון עסק ואנחנו רוצים להיכנס אליהם.

יואב קיש: תודה.

יואב קיש: אנחנו לא מקבלים את העמדה.

יואב קיש: אנחנו ממשיכים הלאה.

לירון אדלר: בעמוד 22, בסעיף 7ג, לגבי ביטול רישיון, יש גם את סעיף קטן (ד1) שמדבר על ביטול מיידי של היתר מזורז במקרה שהייתה איזו הפרה חמורה או דברים כאלה.

לירון אדלר: אנחנו רק רוצים להתאים.

לירון אדלר: בגלל שבביטול רגיל אמרנו שאם הרשות המקומית לא מבטלת נותן האישור יכול לבטל בעצמו, גם בביטול של ההיתר המזורז נכתוב בסוף "אם לא ביטלה רשות הרישוי את ההיתר רשאי נותן האישור לבטל את ההיתר בעצמו".

יואב קיש: התאמת נוסח.

שי עג'מי ליבוביץ: בעמוד 22 הייתה גם בקשה לדייק את הנוסח של- - -

לירון אדלר: בביטול רישיון, בהתאם לסיכום שנאמר ביום חמישי, בעצם לרשות הרישוי יהיו 30 ימים לעדכן את נותן האישור מה היא עשתה לגבי הביטול.

לירון אדלר: הוא יבחן את מה שהיא עשתה ואז הוא יהיה רשאי "לאחר שבחן את ההליכים שנקטה רשות הרישוי כאמור באותה פסקה לבטל בעצמו את ההיתר או את הרישיון שניתן לעסק".

נפתלי קאיקוב: הסכמנו להארכת תוקף כדי שהשימוע יהיה ביחד עם נותן האישור.

לירון אדלר: לא, אנחנו לא נכנסים לשימוע.

יואב קיש: לא הסכמנו.

יואב קיש: לא נסיים את זה היום.

יואב קיש: נמשיך את הדיון ביום חמישי כי אני רוצה לסיים את זה.

יואב קיש: נמשיך היום עד שעה 15:30.

יואב קיש: נמשיך את הדיון ביום חמישי.

יואב קיש: תיכף אקבע לזה זמנים ואתם תקבלו עדכון.

יואב קיש: אנחנו נסיים ביום חמישי.

רועי פולקמן: אנחנו לא רוצים להיפרד מכל מי שיושב כאן.

רועי פולקמן: ..

יואב קיש: אין מה לעשות.

יואב קיש: ..

יואב קיש: יש לנו את ההגדרות של המשטרה; את ההגדרות של המשרד להגנת הסביבה, מפעלי A.

תומר רוזנר: את זה "נסגור" עכשיו.

יואב קיש: המשטרה – ההגדרות נתקבלו בהסכמות?

יואב קיש: אז אולי נגמור.

יואב קיש: חברת הכנסת כהן-פארן, כמה זמן את נדרשת להצגת ההסתייגויות ולנימוקן?

יעל כהן-פארן: לדעתי זה יימשך עשר דקות.

יואב קיש: צריך לסיים את הכול ואז נמשיך.

רועי פולקמן: עדיף, כי אולי זה מייתר חלק מן ההסתייגויות.

יואב קיש: בואו נסיים את ההקראה ואחרי כן יוצגו ההסתייגויות.

לירון אדלר: בעמוד 23, סעיף 7ג2.

תומר רוזנר: זה ההסדר שסוכם.

לירון אדלר: בעמוד 25, סעיף קטן 7ג6(א2) – אנחנו רוצים להקריא את מה שסוכם בוועדה, שהדברים יהיו ברורים.

לירון אדלר: אלה גם דברים שכבר נאמרו אבל כאן מוצג הנוסח.

לירון אדלר: הייתה פה הערה, שבמקום "פרוטוקול" אולי נכתוב שזה מידע שנמסר לו בכתב.

תומר רוזנר: אתם ביקשתם שיהיה פרוטוקול.

תומר רוזנר: אנחנו חשבנו שלא חייב להיות פרוטוקול.

יואב קיש: אפשר "מידע שנמסר לו בכתב", בסדר.

יואב קיש: הגענו למרכז שירות משותף?

יואב קיש: אני רוצה להגיד דבר אחד.

יואב קיש: משרד הבריאות ביקש, לגבי חובת ההתייצבות הוא אמר שהוא רוצה להכשיר עובדים ברשות המקומית.

יואב קיש: מעולה.

יואב קיש: אבל הוא אומר: אם הם לא יסכימו, ובסוף הרי הם צריכים להסכים שיכשירו אותם, אז לפחות אל תטיל עליי חובת השתתפות.

יואב קיש: זה נראה לי לגיטימי ואני מבקש להכניס את זה לנוסח.

איילת וסרמן: בואו נדבר על ההכשרה.

איילת וסרמן: אין הכשרה.

איילת וסרמן: על מה אנחנו מדברים?

יואב קיש: בהנחה שתהיה.

איילת וסרמן: ומה יקרה עד שתהיה הכשרה?

יואב קיש: אז לא יהיה.

יואב קיש: אני מדבר על מהלך שהוא אומר לך: אני רוצה להכשיר עובד, ואת מסרבת, לא מוכנה.

איילת וסרמן: להיפך.

יואב קיש: אז זה לא יקרה.

יואב קיש: את מפריעה לי לדיון.

יואב קיש: אנחנו בחובת ההשתתפות.

יואב קיש: אנחנו אומרים בצורה הכי ברורה, שבמידה ובחר נותן אישור להסמיך עובד של רשות מקומית שייצג אותו במרכז, והרשות סירבה – מה שלא יקרה אף פעם, אז אין בעיה- -

נפתלי קאיקוב: חמש שנים אין בית ספר.

יואב קיש: - -חובת ההתייצבות לא תחול עליו.

יואב קיש: זה הכול, נגמר הסיפור.

יואב קיש: למען האמת, זה לא חשוב כי זה לא יקרה, אני מסכים אתך אבל הם דואגים כי הם לא יודעים למה לצפות ולכן הם רוצים שלייקעס.

איילת וסרמן: אז הם מגיעים בכל מקרה.

יואב קיש: לא, הם יכשירו אצלכם עובדים.

יואב קיש: אם אתם תגידו להם "אני לא מוכן שתכשירו" אז הם לא יהיו חייבים להגיע.

יואב קיש: זה הכול, זה מה שנאמר.

רועי פולקמן: הרעיון היה לעודד את המשרדים להסמיך, וזה טוב מאוד.

ביאן ותד: בסעיף 7ג6(ג), בעמוד 26, יש להבהיר שבדיון ביום חמישי אמרנו לחייב נותן אישור להגיע או להסמיך לרשויות מעל 100,000 תושבים או שמתאגדות למעל 100,000 תושבים.

ביאן ותד: לכן בסעיף קטן (ג) צריך לכתוב לגבי ההוראה הכללית של הרשויות, להגיד: "ישתתף נותן אישור שרשות רישוי פנתה אליו בבקשה כי ישתתף במרכז שירות," רשאי להשתתף במרכז, כי החובה חלה על רשות של 100,000 תושבים ומעלה, ואת זה חשוב לחדד.

ביאן ותד: זה היה בנוסח הקודם לפני שהגענו להסכמה.

יואב קיש: לא הבנתי.

תומר רוזנר: איפה שיש פחות מ-100,000 תושבים המייצג יעשה כמיטב יכולתו.

יואב קיש: "כמיטב יכולתו" זה אותו דבר.

ביאן ותד: "רשאי".

יואב קיש: "יעשה ככל האפשר".

יואב קיש: גמרנו.

ביאן ותד: את נוסח ההסמכה מכניסים בפסקה (2)?

לירון אדלר: שיוכל להגיע 12 פעמים או שהוא יכול להסמיך מישהו.

ביאן ותד: את זה צריך להוסיף.

יואב קיש: והוספנו שאם יסרבו להסמכה הוא לא יהיה חייב להגיע.

לירון אדלר: בסעיף קטן (א3) בעמוד 25 – יש כאן החרגה, כפי שסוכם ביום חמישי.

לירון אדלר: זה עסקים של הגנת הסביבה.

יואב קיש: זה מפעלי A.

טל ימיני: ביקשנו גם אצלנו לגבי עסקים מורכבים, וזה אושר ולא מופיע.

טל ימיני: שלא כל עסק עכשיו יידון במש"מ.

טל ימיני: אם יש עסק מורכב, לא לפי המשרד להגנת הסביבה אלא לפי איך שאני מגדיר- - -

יואב קיש: איך אתה מגדיר עסק מורכב?

טל ימיני: אצלנו לא חסרים עסקים מורכבים.

יואב קיש: הם ביקשו גם את אותו מנגנון.

יואב קיש: שיגישו תקנות באישור הוועדה.

יואב קיש: זה בסדר.

טל ימיני: אבל זה לא מופיע.

תומר רוזנר: זה יהיה.

נפתלי קאיקוב: לגבי ההסמכה, אדוני היושב-ראש, אמרת משהו חשוב מאוד ואני רוצה להתייחס אליו.

נפתלי קאיקוב: נציג משרד הבריאות, לצורך העניין, ל-One stop shop חייב להגיע.

יואב קיש: רק מ-1 בינואר 2020.

יואב קיש: הוא חייב להגיע פעם בחודש למרכז גדול שמייצג יותר מ-100,000 תושבים.

איילת וסרמן: אבל מה יקרה בוואקום עד שהוא יסמיך?

איילת וסרמן: הוא עדיין חייב להגיע?

איילת וסרמן: זה חשוב.

יואב קיש: זה ברור.

יואב קיש: די, לא להיות קטנוניים.

רועי פולקמן: "הסמיך" זה שיש מישהו מוסמך.

רועי פולקמן: אם הוא לא הסמיך אז הוא צריך להגיע.

הגר סלקטר: שאלה לייעוץ המשפטי לגבי הסמכה.

הגר סלקטר: אמרתם שאתם רוצים להוסיף ב-(2): "או שיוכל להסמיך".

הגר סלקטר: האם אתם מתכוונים להסמכה לפי סעיף 6א?

תומר רוזנר: כן.

יואב קיש: התקנות, גם למשטרה, יהיו באישור הוועדה.

יואב קיש: אני מוכן לאפשר את זה לכל נותני האישורים באופן גורף.

יואב קיש: אני אומר את זה לכל נותני האישורים, גם למשרד החקלאות, גם למשרד להגנת הסביבה.

יואב קיש: לגבי המשרד להגנת הסביבה – כבר נדון בזה, הם כבר הביאו תקנות, אבל גם למשרד הבריאות, אם ירצו יוכלו להביא תקנות ואנחנו נדון בזה.

יואב קיש: בעניין המשרד להגנת הסביבה תיכף נדון.

ליאורה עופרי: אנחנו רוצים להתייחס כי אנחנו מדברים על ההחרגה.

ליאורה עופרי: אותו רציונל הוא בעניין מרכז שירות משותף.

יואב קיש: בואו נעשה פאוזה, "נסגור" עכשיו את עניין המשרד להגנת הסביבה ואת ההסתייגויות של חברת הכנסת יעל כהן-פארן.

יואב קיש: אני מניח שאין עוד הרבה.

יואב קיש: יש עוד את עניין התוקף שלא דיברנו עליו והוראות המעבר.

יואב קיש: יש לך הסתייגויות להוראות המעבר?

יואב קיש: בואו "נסגור" את עניין המשרד להגנת הסביבה.

מיכל גולדברג: וועדה מייעצת.

גילי צימנד: ביחס למרכז שירות משותף – ההחרגה שניתנת שם למה שאתם קוראים לו עסקי A, בואו נוריד את הטרמינולוגיה הזו מן הפרק.

גילי צימנד: יש לנו כבר טרמינולוגיה מתאימה.

יואב קיש: זה מפנה לסעיף הזה.

יואב קיש: התקבל.

תומר רוזנר: זה הסעיף שאנחנו קוראים עכשיו.

לירון אדלר: בעמוד 46 – לגבי הדברים שהסעיף לא חל עליהם, כפי שמופיע בפסקה (4).

לירון אדלר: בהוראות מעבר אנחנו נקבע שהרשימה הראשונה שתפורסם עד מועד התחילה של חוק זה לא תהיה טעונה את אישור הוועדה.

יואב קיש: מה שיש עכשיו יקבל אישור עכשיו.

תומר רוזנר: אתה לא יכול לאשר עכשיו.

תומר רוזנר: תודיע ששר הפנים מתחייב לעשות צו.

יואב קיש: הוא מתחייב שזו הרשימה.

יואב קיש: לא יהיה שינוי ברשימה הזאת על פי התחייבותו של שר הפנים.

לירון אדלר: אם יש עדכונים – זה באישור ועדת הפנים והגנת הסביבה.

יואב קיש: כל הזמן.

יואב קיש: במידה מסוימת נתתי את זה לכל הגורמים.

יעל כהן-פארן: היום תוצג הרשימה?

יואב קיש: היום תוצג רשימה על פליטות והעברה לסביבה.

יואב קיש: יש פה 560 מפעלים.

יואב קיש: אין הגדרה מדויקת ל-A כי זה נוגע לכל מיני קריטריונים.

יואב קיש: לקחנו ביחד עם המשרד להגנת הסביבה את הנושא של פליטות והעברה לסביבה, חובת דיווח ומרשם.

יואב קיש: הרשימה מובנית.

יואב קיש: היא נוגעת ב-560 מפעלים.

יואב קיש: תתקנו אותי אם אני טועה – כל A כלול בפנים.

יואב קיש: יש יותר מ-A.

יואב קיש: עכשיו אמרנו עוד דבר.

יואב קיש: לא יכולנו לעשות את העבודה הזאת על B, אבל אמרנו שאנחנו מוכנים לבחון עסקים שיש בהם מורכבות מיוחדת או שיוצרים רמת סיכון גבוהה לסביבה, גם אותם להעביר דרך הוועדה כדי לייצר תהליך שיהיה יותר קל ונוח לעבוד אתו.

יואב קיש: הגדרנו את התהליך הזה.

יואב קיש: נקבל עכשיו רשימה שעליה נדבר.

יואב קיש: לדעתי מדובר רק בתחנות הדלק עם המורכבות שלהן.

גילי צימנד: הנוספת היא רק לעניין סקטור הדלק וארבעה פריטי עיסוק מצו רישוי עסקים בתחום הדלק: תחנות תדלוק, אחסון דלק – חוות מכלים, מסופי דלק ושינוע דלק בצנרת.

גילי צימנד: ארבעה פריטי דלק.

יואב קיש: זה גם מוחרג.

יואב קיש: הם לא ב-A אבל אנחנו מראש מאשרים אותם.

יואב קיש: אמרתי להם אתמול שאני מאשר את זה.

יעל כהן-פארן: דלק כולל את כל סוגי הדלקים?

יעל כהן-פארן: זה לא רק דלק בתחנות דלק אלא גם גז?

גילי צימנד: זה לא חל על גז.

גילי צימנד: זה חל על דלק.

יעל כהן-פארן: מה נכלל במילה "דלק"?

גילי צימנד: בנזין, מזוט, סולר – כל המרכיבים.

יעל כהן-פארן: מה עם הקונדנסט?

יעל כהן-פארן: הוא נכנס ב"דלק"?

גילי צימנד: הוא לא נכלל בהגדרה הזו.

יעל כהן-פארן: זה לא אדים.

יעל כהן-פארן: קונדנסט הוא חומר נוזלי.

יעל כהן-פארן: הוא רכיב של דלק.

יואב קיש: משהו ספציפי כל כך שיש להם ביקורת- - -

גילי צימנד: אני חושבת שהוא קיים ברשימה של המִפלס שאליה אנחנו מפנים.

יואב קיש: הפליטות והעברות לסביבה.

תומר רוזנר: תבדקי את זה.

גילי צימנד: אבדוק.

גילי צימנד: אני חושבת שזה שם.

לירון אדלר: הבהרת נוסח לגבי פסקת משנה (א) – הכוונה היא לאותם 560 מפעלים.

לירון אדלר: על זה אין מחלוקת.

לירון אדלר: צריך לברר משפטית, בהפניה הניסוחית, האם להפנות לתוספת השנייה או לכתוב שזה התוספת השנייה, שהם מחויבים בדיווח לפי סף מסוים שקבוע בתוספת הראשונה.

לירון אדלר: זה עניין של ניסוח.

גילי צימנד: זה לא עניין של ניסוח.

גילי צימנד: אסביר.

גילי צימנד: התוספת השנייה מגדירה את קבוצת המפעלים שאותה אנחנו מחריגים.

גילי צימנד: התוספת הראשונה מגדירה את תוכן הדיווח, איך לדווח ביחס לכל אחד מן המרכיבים.

גילי צימנד: לא.

גילי צימנד: בדקנו את זה.

יואב קיש: אם זה נושא משפטי והמהות הובהרה- - -

גילי צימנד: זה לא משפטי.

יואב קיש: למה לא משפטי?

גילי צימנד: אני מסבירה.

גילי צימנד: קבוצת המפעלים מוגדרת בתוספת השנייה ולזה צריך להפנות.

גילי צימנד: התוספת הראשונה – הייתה טעות בהבנה מה היא.

גילי צימנד: התוספת הראשונה עוסקת רק בתוכן הדיווח.

יואב קיש: זה אותם 560 מפעלים?

יואב קיש: בסדר, אין בעיה, תפתרו את זה, בבקשה.

לירון אדלר: אנחנו רק צריכים לפתור איך להגדיר את זה בדיוק.

יואב קיש: זה מבחינת המשרד להגנת הסביבה.

תומר רוזנר: הוועדה הבהירה לנו את מהות בקשתה.

תומר רוזנר: אנחנו צריכים לבדוק מבחינה משפטית את הניסוח של הדברים.

תומר רוזנר: המהות ברורה לנו.

יואב קיש: חברת הכנסת יעל כהן-פארן, נשאר לנו נושא כניסת החוק לתוקף והוראות המעבר.

לירון אדלר: יש עוד שני תיקונים קטנים.

יואב קיש: תגידי בגדול, כי אני רוצה לשמוע את ההסתייגויות שלה, אם זה יהיה רלוונטי אליהן, כי אנחנו יודעים על מה היא מדברת ואני חושב שהתיקונים האלה לא רלוונטיים להסתייגויות.

לירון אדלר: בסעיף 14א2, לגבי ענישה פלילית על מסירת פרטים לא נכונים, הוספנו שם גם את ההצהרה של תכנון ובנייה.

לירון אדלר: בסעיף 19א, לגבי חובות דיווח של נותן אישור.

יואב קיש: אני לא רוצה להיכנס לזה כעת.

יואב קיש: זה לא קשור להסתייגויות.

לירון אדלר: זה הסיכום עם המשרד להגנת הסביבה, שאמרנו שהדיווח של נותן אישור על הליכים פליליים או מינהליים יהיה "ככל האפשר".

לירון אדלר: נמחק שם את המועדים של 14 ימים.

יואב קיש: אני מבקש מן המשרד להגנת הסביבה להודיע שהוא מושך את כל ההסתייגויות שלו.

ליאורה עופרי: אנחנו לגמרי מושכים, למעט העניין הזה שאנחנו צריכים לבדוק אותו.

יואב קיש: זה לא הסתייגות.

יואב קיש: את ההסתייגויות אתם מושכים, ויש עוד להשלים את ההגדרה המשפטית, כפי שסוכם, על המפעלים.

ליאורה עופרי: השאלה אם זאת סוגיה משפטית.

ליאורה עופרי: אם אנחנו מסכימים שמדובר על אותם 500 פלוס מפעלים- - -

יואב קיש: אמרנו את זה.

יואב קיש: אתם קצת מגזימים.

יואב קיש: משכתם את כל ההסתייגויות?

גילי צימנד: התשובה היא כן, לאור זה.

יואב קיש: גם את המכתב למזכירות הממשלה.

גילי צימנד: כן, בהחלט.

יואב קיש: נעבור להסתייגויות.

יעל כהן-פארן: אני רוצה לפתוח פה סימן שאלה.

יעל כהן-פארן: אתחיל דווקא עם ההסתייגות השנייה ואסביר למה, כי עכשיו דיברנו על ההחרגה של המפעלים לפי התוספת השנייה והרשימה הנוספת.

יעל כהן-פארן: אני מבינה שכרגע המפעלים האלה רק מוחרגים מסעיף 12ב.

יעל כהן-פארן: אני רוצה להפנות את תשומת לב הוועדה לכך שיש עוד סעיפים בחוק שיש לי חשש לגביהם ואני רוצה לבדוק.

יואב קיש: אז בואו נעבור על ההסתייגויות.

יואב קיש: כמה הסתייגויות הגשת לוועדה?

יעל כהן-פארן: יש פה 13 הסתייגויות אבל כבר הורדתי ארבע מהן.

יעל כהן-פארן: בואו נתחיל מן ההסתייגות השנייה.

יעל כהן-פארן: ההסתייגות הראשונה לא נמחקת, אבל אני רוצה דווקא להתחיל בשנייה.

הגר סלקטר: אפשר, בבקשה, משהו קטן לפני ההסתייגויות?

הגר סלקטר: התיקון של סעיף התיאום לא הכרנו אותו ואנחנו עכשיו מבררים אותו.

הגר סלקטר: משרד המשפטים, שזה סעיף שלו, לא הכיר את התיקון הזה.

הגר סלקטר: זאת הפעם הראשונה שאני שומעת עליו.

לירון אדלר: הוחלט עליו אתמול בערב.

יואב קיש: אני החלטתי שזה יהיה.

יואב קיש: תבדקו את זה עשר פעמים, אבל זה יישאר כך.

יואב קיש: משרד האוצר פה?

יואב קיש: תביאו בבקשה בחזרה את הרפרנטית של משרד האוצר.

יואב קיש: אני לא יודע למה היא הלכה בלי לדבר.

יואב קיש: הסיכום עם אריאל יוצר – אני מעדכן את משרד הבריאות, המשרד להגנת הסביבה ומשרד הפנים – במשרד הפנים, פרט לתקנים שהוא קיבל, זה בסיכום עם המנכ"ל שלכם, יש עוד כשישה תקנים שמותנים בעומס בכל מיני הגדרות.

יואב קיש: משרד הפנים הסכים לוותר על שני תקנים.

יואב קיש: משרד האוצר הסכים לתת אותם מיידית, תקן אחד למשרד להגנת הסביבה ותקן אחד למשרד הבריאות.

יואב קיש: אני מעדכן אתכם.

יואב קיש: תבדקו עם המנכ"ל שלכם.

יואב קיש: תעדכנו את המנכ"לים, כי הם לא יודעים, אז יש לכם הפתעה טובה בעניין הזה.

יעל כהן-פארן: התקנים הם לוועדה המייעצת?

יואב קיש: לא.

יואב קיש: זה לא קשור לכלום.

יואב קיש: ממשרד האוצר ביקשתי שיאשרו את מה שאמרתי לגבי שני תקנים זמינים מיידית לטובת הרפורמה.

יעל כהן-פארן: עקרונית ההחלטה לאיזה מסלול רישוי יופנה עסק נתונה לשר.

יעל כהן-פארן: ההסתייגויות שלי, גם הסתייגות 2 וגם הסתייגות 6, ותיכף אקרא אותן, רוצות להבטיח שעסקים מקבוצת הסיכון שהוגדרו כאן כ-A וחלק מ-B לא יהיו כאלה שיופנו לרישוי על פי תצהיר בלבד.

יואב קיש: את לא צריכה להגיד את זה.

יואב קיש: תסבירי לי.

יואב קיש: אני לא מבין את השאלה.

יואב קיש: את חוששת שאת העסקים המסוכנים האלה נוביל לתצהיר?

יעל כהן-פארן: אני רוצה לוודא.

יואב קיש: אני מקבל את ההסתייגות.

יואב קיש: אם המשמעות היא ש-A לא יקבל תצהיר- - -

רועי פולקמן: ברור שזה מוסכם.

יעל כהן-פארן: כרגע זה בסמכות השר.

יעל כהן-פארן: אני רק רוצה לוודא שזה בחוק.

רועי פולקמן: את אומרת שאפשר יהיה לקבל החלטה רק כשהשר מעביר את זה למסלול מקוצר.

גילי צימנד: חד-משמעית לא הכנסנו אף- - -

יעל כהן-פארן: כל המסלול המזורז הוא בסמכות השר.

יעל כהן-פארן: נכון?

יעל כהן-פארן: אני רוצה לוודא ולהוסיף- - -

עמיחי פישר: לא רק שר הפנים.

עמיחי פישר: הוא צריך את הסכמת השר להגנת הסביבה וכל השרים.

יואב קיש: אני לא משנה את המנגנון אבל באמת את רואה את הגישה.

יואב קיש: גם משרד הפנים לא מחפש- - -

יעל כהן-פארן: אני רואה שחורות.

יעל כהן-פארן: אתם יכולים להגיד עליי שאני רואה שחורות, אבל מה לעשות, יש דברים בגו.

יואב קיש: נשאיר את ההסתייגויות הללו.

יואב קיש: השארנו להצבעה את הסתייגויות 2 ו-6.

יעל כהן-פארן: שתיהן מתייחסות לזה.

יואב קיש: מכיוון שהגשת 13 הסתייגויות, אני מבקש שתנמקי כרגע את כל ההסתייגויות שאת רוצה שיישארו.

יואב קיש: אחרי שתסיימי, כל השאר שלא נימקת אנחנו נמחק ונצביע על ההסתייגויות שייוותרו.

יואב קיש: בבקשה.

יעל כהן-פארן: הסתייגות מספר 7 גם היא קשורה לאותה קבוצה של עסקים.

יעל כהן-פארן: בגלל זה אני הולכת לא לפי הסדר.

יעל כהן-פארן: הבקשה שלי היא בסעיף 7א.

יעל כהן-פארן: אני מציעה לא לתת להם 15 שנים.

יעל כהן-פארן: לאותה קבוצה של מפעלים ועסקים שיש בהם סיכון, הבקשה שלי היא לתת מקסימום שבע שנים.

רועי פולקמן: תומר רוזנר, יש ספק בעניין?

רועי פולקמן: זה בכלל קיים עכשיו?

תומר רוזנר: זה אפשרי.

רועי פולקמן: את זה אנחנו מקבלים?

יואב קיש: לא, אני לא מקבל, ואסביר למה אני לא מקבל.

יואב קיש: אין לי בעיה עם המהות.

יואב קיש: המהות ברורה.

תומר רוזנר: בעתיד אם יצטרכו לקצר את משך הזמן, זה הכול באישור ועדת הפנים.

יואב קיש: נכון, אם היום זה 15 שנים וירצו לקצר לשבע שנים יצטרכו להביא אישור של ועדת הפנים.

יואב קיש: את זה קבענו בחוק.

יעל כהן-פארן: אבל לא מקובל עליי שנקבע 15 שנים.

יואב קיש: היא דווקא להיפך, היא לא רוצה שיאריכו תוקף.

יעל כהן-פארן: אני רוצה שהוא לא יהיה 15 שנים, אני רוצה שהוא יהיה שבע שנים במקסימום, כי מפעל מסוכן אני חושבת שלא צריך לתת לו אישור עבודה לאינסוף.

יעל כהן-פארן: 15 שנים זה המון זמן.

נתנאל היימן: זה לא אישור עבודה אלא בסך הכול רישיון עסק.

יעל כהן-פארן: רישיון עסק זה משהו מהותי.

יעל כהן-פארן: אני רוצה להזכיר פה לכולם שהמאבק סביב מכל האמוניה סבב סביב שני דברים מרכזיים מאוד: שלא היה לו היתר בנייה, ושלא היה לו רישיון עסק.

יואב קיש: אני מקבל את המהות, אין לי שום בעיה עם הדרישות האלה, אבל אגיד למה אני לא הולך לאשר את זה: כי המנגנון עובד היום כפי שהוא צריך לעבוד, עם שר הפנים ועם השרים שנותנים את האישורים והמשרדים השונים.

יואב קיש: אני לא רואה סיטואציה שבה המשרד להגנת הסביבה הולך לעשות את זה.

רועי פולקמן: רק כדי שגם אני אוכל להיות עם העניין הזה: אני רוצה להבין שזה לא משנה לטובה את המצב הקיים.

רועי פולקמן: זאת אומרת, גם היום זה אותו מנגנון.

רועי פולקמן: כלומר, שר הפנים היה יכול להאריך ואז זה לא היה מתקבל.

יואב קיש: נכון.

רועי פולקמן: לכן הצעת החוק לא מרעה את המצב, לא משתנה שום דבר בפרקטיקה.

רועי פולקמן: זה נכון?

יעל כהן-פארן: הבנתי.

יעל כהן-פארן: בסדר.

יעל כהן-פארן: בהסתייגות מספר 9, לגבי סעיף 12א, אני מציעה לאחר המילים "או ההנחיות" להוסיף: "וכן בעלויות שיושתו על המדינה והציבור מאי יישומן.

יעל כהן-פארן: " בעצם להכליל בתוך הערכה כלכלית, שזה מהות הסעיף – הרי סעיף 12א הוא דקלרטיבי אבל הוא אומר שצריך לקחת בחשבון עלות כלכלית, זה דבר מהותי מאוד.

יעל כהן-פארן: אני אומרת פה שכל ההתייחסות צריכה להיות לא רק לעלוּת אלא גם לזאת שנגרמת מאי-יישום התקנות, זאת אומרת העלויות החיצוניות.

יעל כהן-פארן: דיברנו על זה.

יואב קיש: אני מתנצל שלא שמעתי.

יעל כהן-פארן: אסביר שוב.

יעל כהן-פארן: סעיף 12א, שהוא דקלרטיבי, אומר שצריך לקחת בחשבון את העלויות.

יעל כהן-פארן: זה דבר מהותי מאוד בו.

יעל כהן-פארן: אני רוצה להוסיף שיש לקחת בחשבון גם את העלויות של אי-יישום התקנות, שזה אומר עלויות חיצוניות משקיות.

יעל כהן-פארן: לאחר המילים "או ההנחיות" אני מבקשת להוסיף: "וכן בעלויות שיושתו על המדינה והציבור מאי יישומן".

יעל כהן-פארן: אני מסכימה.

עמיחי פישר: אסביר את הבעיה.

עמיחי פישר: האמירה על עלויות חיצוניות – זה מטרות החוק, שהמשרד להגנת הסביבה או משרד הבריאות- - -

יואב קיש: בסעיף 12א כתוב "התקנת תקנות או צווים לפי חוק זה, פרסום מפרטים אחידים וכן קביעת הנחיות, שעניינם סיווג עסקים להליכי רישוי ... תיעשה בהתבסס על ניהול סיכונים ובהתחשב, בין היתר, בעלויות הכרוכות ביישום התקנות, הצווים, המפרטים האחידים או ההנחיות" – "וכן בעלויות שיושתו על המדינה והציבור מאי יישומן".

יואב קיש: מה רע בזה?

יואב קיש: תעשה חשבון.

עמיחי פישר: אסביר.

עמיחי פישר: למעשה העלויות שהיא מדברת עליהן הן כל העלויות שבגללן עושים את הרגולציה.

עמיחי פישר: המשטרה עושה רגולציה כי תהיה פריצה למה שלא יהיה ויהיו לזה עלויות משקיות.

עמיחי פישר: זה מטרת מה שהמשטרה עושה.

יעל כהן-פארן: אבל אף פעם אתה לא עושה את זה בתמחור כלכלי.

יואב קיש: אציג לך דוגמה דווקא מתחום הגנת הסביבה.

יואב קיש: יש ארובה מיוחדת שעולה 500 מיליון שקלים, שרוצים אותה באיזה מפעל.

יואב קיש: אתה אומר: 500 מיליון שקלים – לא שווה.

יואב קיש: השאלה היא מה זה "לא שווה".

יואב קיש: היא אומרת לך: תעשה חשבון.

יואב קיש: אם לא תשים את הארובה הזאת יהיו 300 אנשים בבתי חולים למשך שנה, זה יעלה לך מיליארד שקל.

יואב קיש: תגיד לי למה אתה לא עושה.

יואב קיש: קיבלנו את ההסתייגות.

יואב קיש: יש "דיל".

יואב קיש: עזוב, נגמר.

יואב קיש: קיבלנו את הסתייגות מספר 9.

יואב קיש: חברת הכנסת כהן-פארן, תנסחו את זה משפטית.

יואב קיש: על הסתייגות מספר 9 נצביע ונאשר אותה.

יואב קיש: על הסתייגויות מספר 2, 6 ו-7 נצביע נגד.

יואב קיש: יש לנו סיכום.

יואב קיש: חברת הכנסת כהן-פארן, אני עומד בסיכום שלנו.

יואב קיש: גם אם תצטרכי ללכת נעשה את מה שסיכמנו.

יעל כהן-פארן: בסדר גמור.

יעל כהן-פארן: יופי.

יעל כהן-פארן: תודה רבה.

יואב קיש: נשאר לנו לעשות מיזוג של הצעות החוק ויש לנו גם את ההגדרות של המשטרה.

עמיר יצחקי: יש גם אצלנו, גם תשובה שאנחנו צריכים לענות וגם על הוועדה מייעצת.

יואב קיש: מה רציתם בוועדה המייעצת?

יואב קיש: יש לכם מפעלי A?

מיכל גולדברג: לא.

יואב קיש: אמרתי שיש לכם אפשרות, כמו לכל גורם, להכניס בתקנות את הדבר הזה, כמו למשטרה וכמו לכולם.

יואב קיש: כל גורם מרשיין, לא רק המשרד להגנת הסביבה – גם המשרד להגנת הסביבה הכניס עכשיו את מפעלי A שלו שהוא כבר ידע להגיד – שירצה להחריג מפעלים שיש בהם סכנה מיוחדת משמעותית, יביא אותם בתקנות לאישור הוועדה.

יואב קיש: אם זה יקרה – זה כבר בפנים.

יואב קיש: אתם יכולים להיות רגועים.

יואב קיש: המסלול הזה פתוח בפניכם.

יואב קיש: אני חייב לכם את התפקיד.

יואב קיש: בחרתם תפקיד?

תומר רוזנר: בסדר גמור.

תומר רוזנר: אנחנו מוסיפים אותם.

יואב קיש: את התקנות "סגרנו".

יואב קיש: אז אתכם "סגרנו".

יואב קיש: אני לא יודע אם היא עדכנה אותך, קיבלתם עוד תקן על חשבוני.

עמיר יצחקי: הייתי פה ושמעתי.

נפתלי קאיקוב: הגענו להסכמות גם לגבי פריט 1.4, לגבי הקוסמטיקה, לעשר שנים.

עמיר יצחקי: חוה מונדרוביץ כבר עודכנה, שפדיקור ומניקור יהיו כמו מספרה.

יואב קיש: זו בשורה לפדיקוריסטים.

יואב קיש: יש פה הצעת חוק פרטית של חבר הכנסת רועי פולקמן וחברי כנסת נוספים, הצעה פ/4300, שעוסקת בחוק רישוי עסקים.

יואב קיש: רועי פולקמן, בכנסת הזו אתה עוסק רבות בהטבות לעסקים קטנים ובינוניים.

יואב קיש: אני מודה שאני קצת מקנא שזה הופך להיות הצעת החוק שלך, אבל מגיע לך על העבודה שעשית פה.

יואב קיש: בהחלט היית שותף מלא לכל המהלך הזה, לכל החקיקה בוועדה.

יואב קיש: אנחנו נמזג את הצעת החוק הפרטית עם הצעת החוק הממשלתית, מ/1196.

תומר רוזנר: על פי תקנון הכנסת הצעת החוק הפרטית אכן עוסקת באותו נושא שבו עוסקת הצעת החוק הממשלתית.

תומר רוזנר: למרות שבהצעת החוק במקורה לא עסקו בנושא תוקף הרישיונות, הוועדה החליטה לטפל בנושא תוקף הרישיונות בהצעה הממשלתית, ולכן ההצעה של חבר הכנסת פולקמן היא באותו עניין שבו עוסקת גם הצעת החוק הממשלתית.

תומר רוזנר: אנחנו רוצים לוודא עם חבר הכנסת פולקמן שהוא מסכים שאם תמוזג הצעתו, הנוסח הממשלתי, כפי שתוקן בוועדה ומונח בפניכם, הוא הנוסח שעליו יצביעו.

רועי פולקמן: אחרי שפתרנו את בעיית הפדיקור והמניקור.

רועי פולקמן: ..

יואב קיש: מי בעד?

יואב קיש: מי נגד?

יואב קיש: מי נמנע?

יואב קיש: בעד – 2

יואב קיש: נמנעים – אין

יואב קיש: ההצעה התקבלה.

יואב קיש: הצעות החוק מוזגו.

תומר רוזנר: הנושא טעון את אישור ועדת הכנסת.

יואב קיש: צריך לדאוג לזה למחר.

יואב קיש: את ההסתייגויות סיכמנו עם חברת הכנסת כהן- פארן, וכך יהיה.

יואב קיש: אתה רוצה לעשות את זה אחרי שנסיים את כל החוק או שאפשר להצביע עכשיו?

תומר רוזנר: אתה לא יכול להצביע עכשיו.

תומר רוזנר: אתה רק מודיע.

יואב קיש: סיכמתי עם חברת הכנסת כהן-פארן שהיא מגישה את הסתייגויות 2, 6 ו-7, שהוועדה תצביע עליהן ובכוונתי לדחות אותן.

יואב קיש: בנוסף, היא מציגה את הסתייגות 9, שאת הניסוח המשפטי שלה אתם תדקקו והוועדה הסכימה לקבל את התיקון.

תומר רוזנר: הוגשו הסתייגויות בכתב של סיעת מרצ ואתה הודעת שמי שלא יהיה פה ההסתייגויות שלו יימחקו.

יואב קיש: בוודאי, מי שלא מגיע להציג את ההסתייגויות, ההסתייגויות שלו יימחקו.

רועי פולקמן: או שידאג מראש להקריא אותן.

תומר רוזנר: ההסתייגויות לא יירשמו.

תומר רוזנר: ההסתייגויות של המשרד להגנת הסביבה, הודיעו שמסירים אותן.

תומר רוזנר: מה עם משרד החקלאות?

יואב קיש: משרד החקלאות לא הגיש הסתייגות.

תומר רוזנר: הוא הגיש.

ליאורה עופרי: בכפוף למה שאמרנו, שמדובר על 500 מפעלים.

יואב קיש: מה זה "בכפוף"?

יואב קיש: אני אקח את התקן שלכם ואתן אותו למשרד הבריאות.

יואב קיש: המהות "סגורה" ואת הניסוח "תסגרו".

יואב קיש: מה את רוצה?

יואב קיש: נו, באמת.

יואב קיש: "סגרנו" את זה כבר.

תומר רוזנר: בסוף המכתב אנשי משרד החקלאות כתבו שבסעיף 6 אם לא תתקבל הצעתם- - -

יואב קיש: יש פה מישהו ממשרד החקלאות?

קריאה: הוא היה פה קודם.

יואב קיש: שוחחתי עם שר החקלאות ולהבנתי הם הסירו את ההסתייגויות.

יואב קיש: הם לא פה לנמק אותן אז הגישה אליהם יכולה להיות כמו לכל חבר כנסת.

יואב קיש: ההסתייגות נופלת.

תומר רוזנר: לפיכך יהיו הסתייגויות של חברת הכנסת כהן-פארן בשם המחנה הציוני, אני מניח.

רועי פולקמן: למה לא מצביעים עכשיו?

יואב קיש: כי צריך לסיים את החקיקה.

יואב קיש: זה יהיה בסוף.

תומר רוזנר: אליהן הצטרפו חברי הכנסת של סיעת הרשימה המשותפת.

לירון אדלר: רק חברת הכנסת יעל כהן-פארן הגישה את ההסתייגויות.

יואב קיש: רק היא, אז אל תוסיפי את המחנה הציוני.

יואב קיש: ביקשה חברת הכנסת גרמן להצטרף בשמה האישי, בלי המחנה הציוני.

יואב קיש: אז יש לנו את חברת הכנסת כהן-פארן, חברת הכנסת גרמן וחברי הרשימה המשותפת שהגישו שלוש הסתייגויות.

יואב קיש: יש לנו עוד הוראות מעבר ותחולה, והגדרות.

יואב קיש: נתחיל עם ההגדרות של המשטרה.

יואב קיש: דיברנו על בעיה שבה המסעדות והפאבים והדיסקוטקים והאולמות מתחפשים אחד לשני בכל מיני גוונים.

טל ימיני: יש חוסר בגבולות גִזרה מוגדרים.

טל ימיני: קודם כול, עבדנו ודיברנו עם האנשים.

יואב קיש: אילו אנשים?

טל ימיני: משרדי הממשלה, הרשויות המקומיות.

יואב קיש: גם מן המגזר הפרטי?

טל ימיני: כן.

ראל נדל: דיברו אתנו, כן.

ראל נדל: אין הסכמה.

טל ימיני: ההגדרה של "מסעדה" וההגדרה של "בר" עם משקאות משכרים כמעט "סגורה" לגמרי.

יואב קיש: נסדיר את זה עכשיו.

יואב קיש: אתה לא רוצה ש"נסגור" את זה עכשיו?

יואב קיש: אחרת, זה לא "ייסגר" לעולם.

יואב קיש: אם אתה לא רוצה, לא "אסגור" לך, אין לי בעיה, אני יכול לגמור בלי "לסגור".

טל ימיני: נקרא את ההגדרות.

טל ימיני: הרישה של פריטים 4.2א ו-4.2ב, שהם הפריטים של מסעדה, בית אוכל אחר, מזנון וכולי, תישאר אותו דבר.

טל ימיני: בסיפה אנחנו מבקשים להוסיף "ולמעט מקום להגשת משקאות משכרים, המפורט בפריט 4.8".

יואב קיש: אתה מגדיר רק "בר".

יואב קיש: בסדר.

עמיר יצחקי: לא, הוא הגדיר פה "מסעדה".

עמיר יצחקי: הוא אומר שמסעדה תהיה מסעדה ולא בר.

יואב קיש: מקובל.

איילת וסרמן: אבל לשם מה ההגדרה הנוספת?

יואב קיש: אני רוצה לשמוע אותו עד הסוף.

טל ימיני: כשבאים לבקש רישיון למסעדה, אותו איש רישוי יודע שיש לו משהו שהוא צריך לשים לב אליו.

טל ימיני: יש את זה גם לגבי חניון ולגבי עוד סוגים של פריטים.

טל ימיני: פריט 4.8 שעוסק בפאב, כותרתו היא "משקאות משכרים".

טל ימיני: ההגדרה תהיה: "פאב, בר".

טל ימיני: זה יותר בשביל ההכוונה.

יואב קיש: תגיד לי ברגע שיש שינוי מהנוסח.

יואב קיש: אתה קורא מן ההתחלה?

יואב קיש: אתה לא משאיר את הנוסח הישן?

טל ימיני: זה דומה.

טל ימיני: הנוסח הזה מזקק יותר.

טל ימיני: אנחנו קצת מחדדים את זה.

טל ימיני: "משקאות משכרים – פאב, בר, מסבאה וכיוצא באלה וכל עסק שעיקר פעילותו הגשתם לצורך צריכה במקום ההגשה".

יואב קיש: מקובל, מצוין.

יואב קיש: למישהו יש בעיה עם זה?

איילת וסרמן: אני חושבת שאם יש בעיה עם הברים לא צריך לתקן את ההגדרה למסעדות בשביל הברים.

יואב קיש: זה לא גורע.

איילת וסרמן: לפעמים כשמוסיפים זה גורע.

יואב קיש: לא במקרה הזה.

איילת וסרמן: אני רק רוצה להשלים את המשפט.

איילת וסרמן: טל ימיני הלך לכיוון נכון מאוד, ועם זה אנחנו מסכימים: "מקום שעיקר פעילותו X, מקום שעיקר פעילותו Y".

איילת וסרמן: עם זה הוא התחיל ב"בתי אוכל": "מקום שעיקר עיסוקו הגשת מזון ומשקאות משכרים ובר".

איילת וסרמן: אותו דבר בדיוק צריך להיות כאן: "מקום שעיקר עיסוקו משקאות משכרים".

איילת וסרמן: חשוב למשרד הבריאות שאם עושים שם מזון, שהמקום יוסיף גם את פריט 4.2א –בסדר, אבל לא צריך לשנות שם בשביל לפתור את הבעיה.

יואב קיש: יש לפעמים טעויות שנעשות בתום לב, שאנשים חושבים שאולי זה הקריטריון.

יואב קיש: בעצם כל שהוא עושה, הוא אומר: שים לב, יש שם.

יואב קיש: יעבור אותו אדם, יסתכל ויישאר במקום.

יואב קיש: אני לא רואה כאן בעיה.

איילת וסרמן: אין בעיה.

איילת וסרמן: אז אנחנו תמיד צריכים לעשות את זה- - -

יואב קיש: לכם במשרד הבריאות יש בעיה עם זה?

מיכל גולדברג: לא.

מיכל גולדברג: זה מוסכם.

שי ברמן: העיקרון, כפי שטל ימיני הציג את ההגדרות, הוא עיקרון נכון.

שי ברמן: איפה הבעיה?

שי ברמן: אני מדבר מן השטח – הבעיה היא בעיקר, וזה גם מה שהבנתי ממך, ואני חושב שגם אתה שמת לב לזה בדיון ביום חמישי, עם בר שיש לו מטבח.

שי ברמן: הוא יגיד שהוא מסעדה ויבקש רישיון לעשר שנים.

יואב קיש: זה הבעיה, כי מסעדה לא תגיד שהיא בר.

שי ברמן: נכון, ולכן התיקון של טל ימיני שנוגע לגבי ברים, אני יכול להבין אותו.

שי ברמן: כשהוא אמר: פריט 4.8 שמגיש גם אוכל יצטרך גם אישור לפריט 4.2, זה בסדר גמור.

שי ברמן: לכן זה מייתר גם את הזיהוי של מסעדה.

יואב קיש: טל ימיני, למה אתה רוצה את הסיפה?

טל ימיני: אסביר.

טל ימיני: ברגע שאנחנו נותנים עשר שנים תוקף למסעדות או לבתי אוכל אחרים וחמש שנים תוקף לבר, אף אחד לא יגיש בקשה לבר, כולם יגישו בקשה למסעדה.

טל ימיני: עכשיו יבוא אותו אחד ויטען: אני מגיש אוכל, אני מוכר המבורגר וצ'יפס, כאשר הכול זה משקאות משכרים.

יואב קיש: אני מוכן לחמש שנים למסעדה ותלך עם איזה נוסח שאתה רוצה.

יואב קיש: אני הולך לכופף את המשטרה לעשר שנים למסעדה.

יואב קיש: אאמץ את הניסוח שלהם לפריט.

יואב קיש: גמרנו, זה היה הדיון, אני לא נכנס לזה יותר.

יואב קיש: תודה.

יואב קיש: קיבלנו את ההגדרות לפריטים 4.2 ו-4.8.

טל ימיני: פריט 7.9 זה אולמות אירועים.

טל ימיני: יש ויכוח בין אולמות למסעדות.

טל ימיני: בעיקרון, לא שינינו הרבה.

טל ימיני: זיקקנו כדי שזה יהיה הרבה יותר ברור.

יואב קיש: שניהם עשר שנים.

יואב קיש: מה הבעיה?

טל ימיני: מסעדה לא יכולה לעשות שני אירועים ולהגיד שהיא אולם אירועים.

יואב קיש: בסדר, אין עם זה בעיה.

יואב קיש: למישהו יש עם זה בעיה?

יואב קיש: לא.

יואב קיש: תמשיך.

יואב קיש: כתוב רק "דיסקוטק".

תומר רוזנר: אולי תמצאו שם קצת יותר מודרני.

תומר רוזנר: ..

רועי פולקמן: היום זה נקרא מועדון.

טל ימיני: הכותרת פחות חשובה.

טל ימיני: "מקום שעיקר עיסוקו ריקודים, בו מושמעת מוזיקה, לרבות הגשת משקאות משכרים לצריכה במקום ההגשה".

יואב קיש: בסדר?

ראל נדל: אסביר היכן הבעיה.

ראל נדל: כמעט בכל בר היום יש די-ג'י ומוזיקה.

ראל נדל: בהרבה מאוד ברים, כמעט בכל הברים יש גם סוג של ריקודים ו"מינגלינג".

ראל נדל: יכולה המשטרה לבקש עכשיו מכל בר להגיש בקשה לרישיון למועדון.

יואב קיש: אתה אומר שכך הורגים את הברים, שיכולה להיות מגמה הפוכה.

ראל נדל: יהפכו ברים למועדונים.

ראל נדל: יש ספר של עיריית תל אביב שפורסם ב-2011 עם הנחיות והגדרות לבניית ברים ומועדונים.

ראל נדל: על פי הספר הזה, על פי ההגדרות האלה נבנו גם עשרות מקומות בתל אביב.

ראל נדל: הספר הזה אומר משהו שהמשטרה לא מסכימה לו, ואני לא יודע למה: "בר שיש בו רחבת ריקודים ששטחה עולה על מחצית משטח העסק המשמש את קהל המבלים במקום יוגדר כמועדון".

ראל נדל: זאת אומרת, בא רישוי עסקים ב-2011 ואמר: בשביל שזה ייקרא מועדון צריכה להיות רחבת ריקודים מכובדת.

ראל נדל: אחרת, זה בר.

ראל נדל: המועדונים הגדולים – כולכם מכירים את זה – יש בהם רחבת ריקודים גדולה שגודלה מעל 50% משטח העסק.

יואב קיש: למה אתה לא רוצה לכתוב "50% משטח העסק"?

טל ימיני: אני לא רוצה בכלל שיופיע רחבת ריקודים.

רועי פולקמן: אבל איך תמנע מכך שכל בר יהפוך למועדון?

טל ימיני: יש מקומות שהרחבה לא מגיעה ל-50% או ל-30%.

טל ימיני: אלה דברים שקורים.

טל ימיני: עבור משטרת ישראל רמת הסיכונים היא אותה רמת סיכונים.

טל ימיני: הרחבה קטנה ומסביב יש ספות ויש שטח ענק.

טל ימיני: יש היום מקומות שהם גם חיצוניים.

רועי פולקמן: איך אתה עושה אבחנה בין בר לדיסקוטק?

טל ימיני: אנחנו עושים.

טל ימיני: אם יש כמה אלפי ברים או פאבים היום בתל אביב ויש כ-100–200 מועדונים בתל אביב- - -

ראל נדל: בתל אביב אין אפילו 20 מועדונים.

טל ימיני: תיכף אביא את הנתונים.

יואב קיש: אני מחריג את המשרד להגנת הסביבה.

יואב קיש: כל A בוטל.

יואב קיש: אני לא מתעסק אתכם.

יואב קיש: זה לא הגישה, כך אני לא מוכן לקבל את זה.

יואב קיש: כל הסעיף הזה מבוטל.

יואב קיש: רק למשרדים האחרים יהיה מותר.

יואב קיש: כך לא מתייחסים, שיהיה לכם ברור.

יואב קיש: אני לא מוכן לקבל את זה.

יואב קיש: תעשי עכשיו שיחה למנכ"ל שלך.

יואב קיש: או שהמנכ"ל מתאפס או שאתם תרוצו פה, תעמדו בתור בוועדה הזאת.

יואב קיש: אני לא מוכן לקבל את זה.

יואב קיש: אין בינינו ויכוח ואתם סתם מתעקשים על שטויות.

יואב קיש: אם אתם רוצים להתעקש על שטויות אתם תלמדו מה זה.

יואב קיש: יש לנו חמש דקות כי אני רוצה לגמור את זה בעוד חמש דקות.

יואב קיש: אני מבקש לקבל תשובה עכשיו.

רועי פולקמן: נכנסו כאן לדקויות שגם לא היו בחוק קודם.

רועי פולקמן: אני חושב שזה טעות.

רועי פולקמן: נגדיר "בר" – "מקום שעיקר עיסוקו הוא משקאות משכרים", ו"מועדון" הוא "מקום שעיקר עיסוקו ריקודים".

רועי פולקמן: כל דבר אחר לא מתאים.

רועי פולקמן: אם זה מקום שיש בו ישיבה והסעדה וכולי – זה לא מועדון.

רועי פולקמן: גמרנו.

טל ימיני: "לרבות הגשת משקאות משכרים לצריכה במקום".

טל ימיני: "עיקר עיסוקו" זה שרוב האנשים באים כדי לרקוד, זה עיקר העיסוק.

יואב קיש: הדיון הזה הסתיים.

יואב קיש: אנחנו לא נוגעים בהגדרות האלה.

יואב קיש: מה שיש עכשיו הוא מה שיישאר ואני לא משנה.

יואב קיש: בפריט הדיסקוטק כתוב "דיסקוטק".

יואב קיש: אני לא הולך לפתוח את הוויכוח הזה.

יואב קיש: טל ימיני, ההפרדה שלך היא בין שלוש שנים לדיסקוטק לחמש שנים לבר.

יואב קיש: אני לא רואה דיסקוטקים שיתחפשו לפאבים.

טל ימיני: יש בתל אביב.

יואב קיש: בסדר.

יואב קיש: אני מוכן להגדרה של ה-50%.

יואב קיש: היום המדיניות והמציאות היא שפאבים כן משמיעים מוזיקה.

יואב קיש: כל עוד הרחבה לא תופסת מעל 50%.

יואב קיש: אם אתה לא רוצה ללכת עם זה, אשאיר את זה כך, וזהו.

יואב קיש: אני לא יכול לחתוך את זה כך באוויר.

יואב קיש: נשאיר את זה כך.

טל ימיני: העובדה שמשמיעים מוזיקה לא אומרת שהעיקר הוא ריקודים.

טל ימיני: העיקר הוא שבאים לשתות.

יואב קיש: נשאר לנו לקבוע את התחילה והוראות המעבר.

יואב קיש: תיכף נשמע את התשובה מן המשרד להגנת הסביבה ועוד רגע אני הולך להחריג אותם מכל הדברים, כולל התקנים שחשבו שקיבלו ולא יקבלו.

יואב קיש: אבל תבינו שהדברים המשמעותיים לוקח להם זמן.

לירון אדלר: התחילה של סעיפים 6א1, 6א3 ו-8ב, שהם המסלולים המזורזים, סעיף הנגישות- - -

יואב קיש: כולל תצהיר א', ב' והנגישות, הכול.

יואב קיש: זה החלק הכבד בעצם.

לירון אדלר: אלה מתחילים ב-1 באפריל 2019.

יואב קיש: יש לנו את המש"מ – חובת התייצבות ב-1 בינואר 2020.

לירון אדלר: המש"מ זה סעיף 7ג6(ג)(2).

לירון אדלר: התחילה שלו ביום 1 בינואר 2020.

לירון אדלר: התחילה של סעיף 7ג2(ב) כנוסחו בחוק זה, כלומר שהמנכ"ל מפרסם את ההודעה על המפרט – מיום פרסומו של חוק זה.

לירון אדלר: רשימה ראשונה – זה תלוי במשרד להגנת הסביבה.

יואב קיש: תיכף נראה אם זה בכלל קורה.

לירון אדלר: יש לנו כאן תיקון לגבי הוראות התחולה.

לירון אדלר: אמרנו שגם אחרי שיתחילו המסלולים המזורזים, הם יחולו כל פעם על עסקים שפורסמו לגביהם מפרטים.

לירון אדלר: אנחנו רוצים להבהיר פה בנוסח שהתחולה תהיה מיום שפורסמו המפרטים והגיע מועד התחילה של המפרט.

לירון אדלר: זאת אומרת, אם במפרט נקבעה הוראת תחילה קצת יותר מאוחרת ליום הפרסום אז כל עוד המפרט לא בתוקף הוא לא יחול.

יואב קיש: בסדר.

יואב קיש: אבל מה לוחות הזמנים של הפרסום?

תומר רוזנר: ללא שינוי.

יואב קיש: צריך להגיד.

מירה סלומון: אז מה השתנה?

קריאה: אז בעצם אין רפורמה.

לירון אדלר: שאר הסעיפים לא השתנו.

תומר רוזנר: על התקדמות הרפורמה.

תומר רוזנר: יש כמובן גם דיווחים על הצווים המנהליים.

יואב קיש: יש משהו שאני רוצה להבהיר לפרוטוקול.

יואב קיש: מי שכבר יש לו רישיון עסק לצמיתות, רישיון העסק נשאר.

יואב קיש: אנחנו לא מרעים את המצב.

יואב קיש: לא עכשיו בגלל איזה דבר מקצרים למישהו את תוקף הרישיון.

עמיחי פישר: יש הרבה עסקים כאלה.

עמיחי פישר: תתקנו אותי אם אני טועה, אבל אני מבין שלפי החוק היום למי שיש עסק עם רישיון לצמיתות, הרישיון הוא לצמיתות עד שיתפרסם מפרט, וברגע שמתפרסם מפרט מתבטלת הצמיתות.

חוה מונדרוביץ: תלוי, אם זה ל-15 שנים – זה נשאר לצמיתות; אם זה פחות, אם זה ל-10 שנים או ל-5 שנים- - -

תומר רוזנר: זה תקנות.

שי עג'מי ליבוביץ: זה בתיקון הישן.

יואב קיש: אתם הולכים לפגוע במי שקיבל רישיון לצמיתות?

חוה מונדרוביץ: כן.

חוה מונדרוביץ: למשל לגבי תחנות דלק פורסם בסוף שנת 2015 מפרט אחיד.

חוה מונדרוביץ: הם היו עם רישיון לצמיתות.

חוה מונדרוביץ: בצו החדש של 2013 הם קיבלו רישיון לחמש שנים.

חוה מונדרוביץ: מתקצר תוקפם לחמש שנים.

יואב קיש: אם מישהו קיבל רישיון לצמיתות למה אתם עכשיו לוקחים לו את הרישיון?

יואב קיש: אם הוא פותח תחנה חדשה – שייכנס לנוהל החדש.

יואב קיש: אני רוצה לציין שמי שהיה לו רישיון לצמיתות יישאר הרישיון לצמיתות.

קריאה: נכון, זו החלטה נכונה.

תומר רוזנר: שינו פה את התנאים.

יואב קיש: אבל הוא קיבל כבר רישיון.

תומר רוזנר: עכשיו יש תנאים חדשים לנגרייה.

איילת וסרמן: אתה מבין לְמה אנחנו גוררים אותו?

איילת וסרמן: לעלויות, תוכניות חדשות, שימוש חורג.

תומר רוזנר: הוא לא נפגש אף פעם עם הרשות.

איילת וסרמן: למה?

איילת וסרמן: אנחנו נפגשים אתו בשטח.

איילת וסרמן: העובדה שזה רישיון לצמיתות לא אומרת שהוא לא נבדק.

יואב קיש: איילת וסרמן, ראשית, תתרחקי מן המיקרופון, ושנית, הדיון כרגע הוא לא אתכם.

יואב קיש: אני לא מבין למה זה כך.

חוה מונדרוביץ: אחרת, מה המשמעות של קיצור התוקף אם הכול נשאר עם רישיון לצמיתות?

עמיחי פישר: של עסקים חדשים.

עמיחי פישר: זה פגיעה בציפייה של העסקים הקיימים הוותיקים.

חוה מונדרוביץ: למה האפליה הזאת?

תומר רוזנר: אם יש עכשיו מפרט חדש שקובע תנאים חדשים ברישיון, במצב שהוא נשאר עם רישיון לצמיתות הוא לא פוגש את הרשות באופן יזום אף פעם.

עמיחי פישר: אלא אם כן הרשות עושה עליו פיקוח.

עמיחי פישר: זה אותו דבר גם לגבי מי שיש לו רישיון ל-15 שנים ובשנה השנייה לפעילותו קובעים מפרט חדש בשל איזו סיבה.

עמיחי פישר: החוק קובע שהוא חייב לעבוד במפרט החדש בתוך שלוש שנים, אבל לכאורה יש לו 13 שנים נוספות.

עמיחי פישר: זה אותו דבר.

חוה מונדרוביץ: אנחנו צריכים להבין את מה שעלה עכשיו.

יואב קיש: אמרתי כל הזמן שאני לא פוגע רטרואקטיבית במי שקיבל רישיון.

חוה מונדרוביץ: אבל זה כבר היום בצו, שמי שקוּצר תוקפו מתקצר תוקף רישיונו.

חוה מונדרוביץ: זה המצב.

איילת וסרמן: אז צריך לתקן את זה.

נפתלי קאיקוב: אז תתקן אותו.

נפתלי קאיקוב: הרעיון נכון.

חוה מונדרוביץ: מה זה כל המפרטים שאנחנו מפרסמים עכשיו?

חוה מונדרוביץ: זה הכול שינויים.

רועי פולקמן: אם השתנה משהו מן הדרישות.

עמיחי פישר: כל עוד אין לך מפרט לא תדע להגיד את זה, לא תדע להגיד מה המצב.

רועי פולקמן: אם השתנה משהו ויהיה פיקוח- - -

עמיחי פישר: בטוח שמשהו השתנה.

יואב קיש: אני "מצפצף" עכשיו על המשרד להגנת הסביבה והם לא מעניינים אותי בכלום.

יואב קיש: אין לי שום סיכום עם המשרד להגנת הסביבה.

יואב קיש: הכול בוטל.

יואב קיש: הדף שקיבלתי מן המשרד להגנת הסביבה אומר שהכול בוטל אתכם.

יואב קיש: אם את מבטלת את זה אז בסדר.

יואב קיש: אמרתי לכם עשר פעמים, סיכמנו שזה יהיה 560 מפעלים.

יואב קיש: אז תפסיקו להתעסק עם שטויות.

יואב קיש: התשובה היא: 560 מפעלים, וזהו, וכל ההסתייגויות הוסרו.

גילי צימנד: כן, זה מה שאמרנו.

גילי צימנד: כל ההסתייגויות הוסרו.

יואב קיש: בשביל מה אתם עושים את זה?

יואב קיש: די כבר, באמת.

יואב קיש: אם עוד פעם אחת זה עולה – התקן שעכשיו השגתי לכם יעבור למשרד הבריאות, זהו, ולא יהיה יותר שום דיון על זה, אם עוד פעם אחת תזכירו את זה.

חוה מונדרוביץ: החוק תוקן ב-2010 ונקבע שלא יהיה עוד רישיון לצמיתות.

נפתלי קאיקוב: לא יצאו עדיין מפרטים, אז מה שנשאר – נשאר.

יואב קיש: למי שיש לו רישיון כבר.

עמיחי פישר: זה זמן ההסתגלות.

יואב קיש: אני רוצה לבדוק את נושא הרישיון לצמיתות אבל אני רוצה להצביע ולסיים את החקיקה.

יואב קיש: לכן, רועי פולקמן, אנחנו נצביע, נאשר, נגמור עם ההסתייגויות ואתה תגיש רביזיה.

קריאה: גם לא ראינו את הצו.

יואב קיש: הכול בסדר, אני לא מסתיר כלום מאף אחד.

יואב קיש: ברור לכולם המהלך.

איילת וסרמן: אדוני היושב-ראש, יש לנו עוד נושא אחד חשוב, ברשותך.

יואב קיש: הדיון הסתיים.

יואב קיש: עכשיו רק חברי הכנסת מדברים.

יואב קיש: קודם כול, אנחנו מצביעים על ההסתייגויות.

יואב קיש: בואו נקרא את ההסתייגויות.

יואב קיש: לגבי ההסתייגויות שאמרנו שלא נקבל, הסתייגויות מספר 2, 6 ו-7, מי נגד?

יואב קיש: מי בעד?

יואב קיש: מי נמנע?

יואב קיש: בעד – אין

יואב קיש: נמנעים – אין הצעות מספר 2, 6 ו-7 של חברות הכנסת יעל כהן-פארן ויעל גרמן ושל הרשימה המשותפת לא נתקבלו.

יואב קיש: ההצעות לא נתקבלו ויהפכו להיות הסתייגויות.

יואב קיש: מי בעד הסתייגות מספר 9?

יואב קיש: מי נגד?

יואב קיש: מי נמנע?

יואב קיש: בעד – 2

יואב קיש: נמנעים – אין

יואב קיש: ההצעה נתקבלה.

אני מסכם: אנחנו מוסיפים בהצעת החוק שמי שיש לו רישיון לצמיתות יצטרך לעמוד בתנאי הרישיון והמפרט החדשים כפי שמוגדר, עם שלוש שנים הסתגלות, אבל התוקף לא ישתנה, לא ייפגע.

אני מסכם: מי שכבר קיבל רישיון לצמיתות.

אני מסכם: על הסעיף הזה אני מתכוון להגיש רביזיה ואנחנו נבחן ונראה.

אני מסכם: אני פשוט רוצה לסיים את החקיקה היום.

מירה סלומון: אבל יש לנו הסכמות.

תומר רוזנר: אין עכשיו הסכמות.

יואב קיש: זה נכנס להצעת החוק ואגיש על זה רביזיה.

קריאה: מתי הצו נכנס לתוקף?

קריאה: זה חשוב.

קריאה: עמיחי פישר, מה לגבי היועצים שלנו?

יואב קיש: חברים, הגענו לשתי הדקות האחרונות של החקיקה.

איילת וסרמן: למה ארבע שנים?

רועי פולקמן: איפה נקבע ארבע שנים בתחולה?

רועי פולקמן: לא ראיתי.

קריאה: אני חייב לומר משהו חשוב.

קריאה: זה לטובת העניין.

יואב קיש: לא עכשיו.

יואב קיש: זהו, נגמר.

יואב קיש: אף אחד לא מעיר יותר.

יואב קיש: שקט.

יואב קיש: עכשיו אנחנו מסיימים.

יואב קיש: נצביע על הצעת החוק, כפי שהקראנו אותה, עם ההסתייגויות שנתקבלו וכל השינויים כפי שהקראנו.

יואב קיש: מי בעד? ירים את ידו.

יואב קיש: מי נגד?

יואב קיש: מי נמנע?

יואב קיש: בעד – 2

יואב קיש: נמנעים – אין

יואב קיש: הצעת החוק נתקבלה.

רועי פולקמן: אני מגיש רביזיה על כל הצעת החוק.

יואב קיש: אני מגיש רביזיה רק על הסעיף שמדבר על הרישיון לצמיתות.

יואב קיש: לפני שאני סוגר את הישיבה, יש לי עוד דקה, אנשי כיבוי אש, הערה קצרה.

תומר חזות: לעניין דרישה לתיקון ליקויים אחרי שניתן דוח ליקויים, זה קשור לעניין התחולה.

יואב קיש: זה מאוחר מדי.

שי ברמן: קודם כול, לגבי ההגדרות.

שי ברמן: אני מבין שיש מחלוקת לגבי הניסוח.

יואב קיש: לא התקבל השינוי בהגדרה "דיסקוטק".

שי ברמן: השאלה שלי היא לגבי פריטים 4.2 ו-4.8.

יואב קיש: התקבל מה שהמשטרה הגדירה, כדרישת המשטרה, כפי שהוקרא.

עמיר יצחקי: אני רוצה להגיד שני דברים, שנאמרו לי גם על ידי ממנכ"ל משרד הבריאות, לפרוטוקול.

עמיר יצחקי: הדבר הראשון, אנחנו עומדים על מה שביקשנו לגבי פטור ממפרט אחיד.

יואב קיש: את זה תסכמו עם משרד ראש הממשלה.

עמיר יצחקי: אנחנו עומדים על העניין הזה ואנחנו מקווים שהוא יוסדר.

עמיר יצחקי: הדבר השני, אנחנו מאחלים לכולם הצלחה ביישום.

עמיר יצחקי: כולם מחייכים, אבל היישום תלוי- - -

איילת וסרמן: יהיו לנו נכדים עד אז.

רועי פולקמן: למה בעוד ארבע שנים?

רועי פולקמן: זה במקסימום ארבע שנים.

רועי פולקמן: יוכלו לפרסם מפרטים גם בעוד חודש.

עמיר יצחקי: היישום בסוף תלוי בכולנו.

עמיר יצחקי: הגברת ממשרד האוצר- - -

יואב קיש: את ההסתייגויות שלהם שמענו וזה ייבחן.

יואב קיש: אני רוצה לסיים באמירה אחת, כי אני חייב לסיים.

יואב קיש: אנשי משרד ראש הממשלה, נערוך עוד דיון ביום שני על הרביזיה, נבוא לכאן ונשמע את כולם.

יואב קיש: את התודות נאמר ביום שני, לא עכשיו.

יואב קיש: אני מסכם: אנחנו נערוך עוד ישיבה.

יואב קיש: זה לא יהיה ביום חמישי אלא ביום שני.

יואב קיש: אנחנו נדון ברביזיות ביום שני.

יואב קיש: למעשה את הניסוח כמעט סיימנו לחלוטין, מלבד הרביזיות.

יואב קיש: הכוונה שלי לסיים את החקיקה ביום שני ולהעביר אותה במליאה ביום שני.

יואב קיש: נושא המפרטים הוא מהלך מורכב שדורש הרבה עבודה מן המשרדים נותני הרישיון.

יואב קיש: הגדרנו: גל ראשון אחרי שנתיים, כל הנפוצים, זה המקסימום.

יואב קיש: יש כבר שמונה מפרטים ויגיעו עוד שמונה.

יואב קיש: עלינו להבין דבר אחד: הסנקציה שלנו כלפיהם היא שאם בתום שנתיים המפרט לא מגיע – זה חסר תקדים, אומר לי פה היועץ המשפטי – תוכלו לעמוד רק לפי דין, לא יצטרכו מפרט.

תומר רוזנר: זה חסר תקדים.

יואב קיש: יש פה המון כוונה ללכת במסלול הירוק.

יואב קיש: אני נאלץ לסגור את הישיבה.

יואב קיש: ניפגש פה ביום שני.

יואב קיש: תודה רבה.

יואב קיש: הישיבה נעולה.